safar - Wikeriadur\nsafar /ˈsafːar/ gourel (liester : safaroù)\nTrouz bras graet gant mouezhioù tud o komz uhel.\nWar greskiñ gwashoc'h-gwazh e ya, diwar-se, ar veskadenn hag ivez ar safar. — (Langleiz, Romant ar Roue Arzhur/levrenn I : Marzhin, Al Liamm, 1975, p. 63.)\nAn hini a vije bet er-maez dirak ar Sal Vras en dije kredet e oa bet ur pezh tarzhadenn, ken kreñv evel ma oa ar safar a savas eus taol ar Gripi-Aour. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 316.)\nHa blejal, youc'hal, garmiñ, beogal ha yudal a raent gwitibunañ, pep hini en e yezh, hag a bouez-penn, ken ma veze o safar trec'h da voubou ar pedennoù, diskan ar c'hantikoù, soroc'h ken lies a votez o voustrañ poultr ha mein an hent bras, da n'eus forzh peseurt trouz all, ha zoken da vimbalaoñ ar c'hleier o vrallañ. — (Jarl Priel, Va Zammig Buhez, Al Liamm, 1954, p. 54.)\nkaout safar ouzh unan bennak\ngalleg : bruit de voix (fr) , vacarme (fr) , vocifération (fr)\nAdtapet diwar « https://br.wiktionary.org/w/index.php?title=safar&oldid=229521 »\nKemmoù diwezhañ degaset d'ar bajenn-mañ d'an 25 Gen 2017, da 21:26.


Freyja o vleinañ he c'harr sachet gant he c'hizhier (gant Nils Blommér, 1852)\nFreya, Freia pe Freyja ("an itron" e norseg) eo anv doueez vanir ar vuhez hag an eured er wengelouriezh lec'hlennat. An eil doueez eo er panteon goude Frigg ; alies e vez droukvesket an div hiziv an deiz. Damheñvel eo-hi ouzh Venus, doueez ar romaned, hag Afrodite eus an Olympos.\nGant ar skalded (barzhed Lec'hlenn) e veze taolennet an doueez gant meur a gKenningar (lesanvioù). En o zouesk: Mardöll, Menglada, Hörn, Gefn, Sýr ha Vanadís. He moranv Gefn a laka war wel ul liamm gant an doueez Gefjon. Hogen disheñvel eo-hi diouzh an doueez Frija (henalamaneg Friia, Frea) a zo an aes Frigg.\nFreya gant James Doyle Penrose (1862–1932)\nFreya zo unan eus ar Vanir, unan eus an div ouenn doueed er wengelouriezh lec'hlennat. He breur eo Frey, he zad Njörd, doue ar mor, he mamm Skadi, plac'h Thiazi ar ramz. He gwaz eo Óðr ha gantañ he devoe div verc'h, Hnoss ha Gersimi (anvioù hag a dalvez o-daou kement ha "teñzor"). Freya a vez taolennet evel "an hini brudetañ e-touesk ar doueezed" (Gylfaginning, Chab. 23).\nAdtapet diwar « https://br.wikipedia.org/w/index.php?title=Freya&oldid=1999438 »


Ergerzh - Wikipedia\n(Adkaset eus Ergerzhadeg)\nAn ergerzher Kazimierz Nowak en Afrika\nAn ergerzh eo an obererezh klask pe beajiñ en un tachad dianav pe diaes da dizhout (war an douar, er mor, pe en egor) a-benn dizoleiñ titouroù, danvezioù pe madoù. Gallout a ra cheñch ar sell diwar-benn an ergerzh hervez an dud zo kaoz anezhe. Daoust ha gwelet e oa Kristol Goulm evel un ergerzher gant annezidi Amerika ar Su? Ha daoust ha graet e veze ergerzherien eus ar c'hentañ Afrikaned, Arabed pe Indianed a erruas en Europa gant hec'h annezidi?\nEn istor an denelezh ez eus bet hevelep ergerzhadegoù pe ergerzhadennoù abaoe an deroù hag en holl sevenadurioù. Peurliesañ e vez anv dreist-holl eus an ergerzhadegoù renet gant Europaiz e prantad an Dizoloadennoù bras, eus ar XVIvet betek ar XVIIvet kantved, hag a lakaas Europa da anavout ar peurrest eus ar bed, hag eus an ergerzhadegoù bras evit ergerzh skiantel ar bed. Kavout a reer ergerzherien e sevenadurioù hag e mareoù all avat.\nImplijet e vez ivez ar ger ergerzh evit komz eus argadegoù kaset da benn a-enep pobloù pe strolladoù, pe broioù all hag a denn kentoc'h d'ar brezel, d'ar preizherezh, pe d'ur gest, evit d'an dizoloadennoù. Gallout a reer menegiñ e-touez an ergerzhadegoù anavezetañ c'hoarvezet en Henamzer : Ergerzhadeg an Argonaoted er vitologiezh c'hresian, Ergerzhadeg Aleksandr Veur en Henamzer, pe ergerzhadeg Mao en XXvet kantved. Anv a vo amañ da-heul eus an ergerzh er c'hentañ ster.\n1 Sell berr war an ergerzhadegoù\n1.1 Etre 1550 ha 300 a-raok J.-K.\n1.2 IVre kantved kent J.-K.\n1.3 IIIde kantved kent J.-K.\n1.4 Eil kantved kent J.-K.\n1.5 Vvet kantved\n1.6 VIIIvet kantved\n1.7 Xvet kantved\n1.8 XIIIvet kantved\n1.9 XIVvet kantved\n1.10 An dizoloadennoù bras\n1.11 An ergerzhadegoù goude amzer an dizoloadennoù bras\n2 Ergerzhioù a bep seurt\nSell berr war an ergerzhadegoùAozañ\nSellet ouzh roll an ergerzherien\nSetu amañ un nebeud ergerzherien eus ar bed a-bezh\nEtre 1550 ha 300 a-raok J.-K.Aozañ\nAr Fenikianed (Etre 1550 ha 300 a-raok J.-K.), a rae koñvers er Mor Kreizdouar hag en Azia-Vihanañ, ha kalz eus o hentoù zo dianav c'hoazh hiziv an deiz. Sevel a rejont Kartada e norzh Afrika ha renerien ar geoded-se a gasas bigi en-dro da Afrika a-hervez. Bet e vijent bet betek Preden marteze zoken abalamour da gaout staen. Skiantourien a zo a soñj e vijent bet en Amerika ar Su zoken met n'eo ket prouet.\nIVre kantved kent J.-K.Aozañ\nPiteas (380 – war-dro 310 kent J.-K.) a oa un ergerzher gresian a oa ar c'hentañ a verdeas en-dro da Enez-Preden ha da ergerzhet aodoù Germania. Tizhout a reas ur vro anvet Thule, an inizi Shetland pe Island war a soñjer.\nIIIde kantved kent J.-K.Aozañ\nXu Fu (ganet e 255 kent J.-K.) a oa ur sorser eus Sina a reas div veaj e morioù ar reter e 219 kent J.-K. hag e 210 kent J.-K.\nEil kantved kent J.-K.Aozañ\nZhang Qian a oa ur c'hannad eus Impalaeriezh Sina kaset da Greizazia hag a sikouras sevel Hent ar seiz.\nBrendan ar merdeer (war-dro 484 – 577) a oa ur manac'h eus Iwerzhon en dije dizoloet Island hag Amerika er Vvet kantved.\nDicuil a oa ur manac'h hag un douaroniour eus Iwerzhon en deus savet "De mensura Orbis terrae".\nAr venec'h a orin eus IWerzhon a oa o vevañ en Island en VIIIvet kantved, a-raok ar Vikinged.\nAhmad ibn Fadlan a oa un ergerzher a orin eus ar vro zo anvet Irak hiziv.\nErik ruz (950–1003) a oa un ergerzher viking eus Norvegia. Goude bezañ bet harluet eus Island, ez eas da vevañ d'ar Greunland.\nLeif Ericson (980–1020) a oa un ergerzher viking eus Island. Krediñ a reer e vefe ar c'hentañ den eus Europa a zouaras e Norzhamerika.\nMarco Polo a oa un ergerzher eus Venezia a dreuzas Azia betek impalaeriezh Sina.\nZheng He (1371–1433) a oa un amiral hag un ergerzher a reas seizh beaj, da Arabia, India, Indonezia, Tailand ha Kenya.\nAn dizoloadennoù brasAozañ\nPlanisferenn Cantino, savet e 1502, eo taolennadur koshañ beajoù Kristol Goulm en inizi Amerika, eus Gaspar Corte-Real betek an Douar-Nevez, eus Pedro Álvares Cabral e Brazil hag eus Vasco da Gama en India.\nEus ar XVvet kantved betek an XVIIIvet kantved e voe amzer an "dizoloadennoù bras". Mont a reas Italianed, Portugaled, Gallaoued ha Spagnoled kaset gant ar Stadoù bras da zizoleiñ peurrest ar bed, Azia ar Gevred koulz hag Amerika (dizoloet gant Kristol Goulm da skouer). Savet e oa evel se darempredoù war-eeun gant Afrika, Azia, Okeania hag Amerika. Ur Breizhad eus Sant-Maloù, Jakez Karter a voe unan eus an ergerzherien kaset gant Fransez Iañ da welet ma c'hallje dizoleiñ un hent trema Azia pe pinvidigezhioù hag a zizoloas Kebeg.\nAn ergerzhadegoù goude amzer an dizoloadennoù brasAozañ\nKenderc'hel a reas an ergerzhadegoù renet gant an Europeaned goude an Dizoloadennoù bras. E deroù an XVIIIvet kantved e oa savet mat a-walc'h al listri hag ar verdeerien a oa barrek a-walc'h da vont da forzh peseurt lec'h war ar blanedenn war vor. Bro-Saoz ha Bro-C'hall a gasas moraerien, evel James Cook, Henry Hudson, Yves de Kerguélen, Louis de Saint-Allouarn ha Jean-François de La Pérouse da verdeiñ war an holl vorioù. Moraerien eus an Izelvroioù evel Willem Jansz hag Abel Tasman a ergerzhas aodoù Aostralia. Ergerzhadegoù renet gant Spagnoled ha loc'het diouzh ar Perou a ergerzhas Kreisteiz ar Meurvor Habask hag a zizoloas enezegoù evel ar Vanuatu hag an Inizi Pitcairn. Luis Vaez de Torres a savas kartennoù eus aodoù Ginea Nevez ha re eus an inizi Salomon, hag a zizoloas ar strizh-mor a zoug e anv. Savet e oa kartennoù eus aodoù kornôg ha norzh Aostralia, met ret e voe gortoz ar c'hantved goude da sevel hini ar reter. En XVIIIvet kantved James Cook a savas kartennoù eus ar pep brasañ eus Polinezia hag a veajas betek Alaska. E diwezh an XVIIIvet kantved e oa ergerzhet ar Meurvor Habask a-nevez, gant ergerzhadegoù spagnol betek norzh Kanada hag Alaska, hag Europaiz an Norzh a ergerzhas toleadoù dianav en aod kornôg Norzhamerika.\nTizhet e oa kreiz Amerika e-kreiz ar XVIvet kantved, daoust ma chomas tachadoù dianav betek an XVIIIvet hag an XIXvet kantved. Diabarzh Aostralia hag Afrika avat ne oant ket ergerzhet gant Europaiz kent kreiz pe diwezh an XIXvet pe deroù an XXvet kantved. Dleet eo d'an dister ma oa ar c'henwerzh a c'halled ober eno ha da gudennoù bras abalamour da gleñvedoù trovanel pegus.\nEn XIXvet kantved a talc'has an ergerzherien da veajiñ e-kreiz ar c'hevandirioù (en Afrika dreist-holl). En XXvet kantved e voe tizhet ar pennoù-ahel (Roald Amundsen, Robert Peary), kreiz Azia (Sven Heding) hag an egor adalek 1961 goude an nijadenn gentañ er spas graet gant ar Rusian Youri Gagarin en anv an URSS.\nErgerzhioù a bep seurtAozañ\nErgerzh ar gouelec'hioù\nErgerzh ar pennoù-ahel\nErgerzh ar spas\nErgerzh ar morioù\nSellit ouzh ar ger Ergerzh er\nNOAA Ocean Explorer - pourchas a ra titouroù diwar-benn raktresoù ergerzhadennoù skiantel ha skoliañ hag obererezh eus an NOAA er morioù\nNOAA Office of Ocean Exploration and Research - Ofis ergerzherezh ar morioù hag enklask\nAdtapet diwar « https://br.wikipedia.org/w/index.php?title=Ergerzh&oldid=1860922 »\nDernière modification le 5 Gen 2020, à 18:38


Kaozeal:Roñfl (kenrouedad) - Wikipedia\nmat-tre eo hiraat pennadoù. tennet pe kemmet zo bet un nebeut traoù bet ouzhpennet neoazh evit ma chomfe ar pennad da vezañ an neptuañ posubl:\n"klask lakaat diskred hep abeg war tud zo ha n'anavezont ket (alies peogwir n'o anavezont ket)"\n"klask lakaat diskred hep abeg war tud zo"\nAbeg da gentañ-penn ne vern hag-eñ e vez anavezet un den bennaket pe get pa vez klasket lakaat diskred war e benn. da eil, ar gwir zo da implijout ul lesanv war ar wikipedia evel-just ha neuze n'ehller ket "anavezout" pep hini a labour war ar raktres.\n"goulenn sevel enklaskoù war-lerc'h tud zo pa greder e c'hallfent (piv 'oar?) prientiñ un taol fall bennak"\nlamet an destenn\nAbeg Labour ar verourion an hini eo kas da benn enklaskoù diwar-benn implijerion/ezed hag a gave dezhe a c'hell sav ur gudenn gante. Pjennoù resis ez eus evit se war ar wikipedia. N'eo ket ur gwir, un dle an hini eo. N'eus forzh penaos, n'eus netra da welet gant ar "roñflerezh".\n"pellaat dioutañ, da lâret eo chom hep daremprediñ ar memes pennadoù hag eñ: pennadoù a-walc'h a chom da grouiñ"\nAbeg Trawalc'h d'an implijerion/ezed eo chom hep respont dezhañ/i. N'heller ket erbediñ d'an holl implijerion/ezed chom hep labourat war an tem-mañ'n-tem war digarez emañ ur roñfl (pe ur vnadl, ne vern) o labourat warnañ dija. Daoust ha m'emañ mat atav chom hep respont d'ar roñfled e ran ar verourion hen ober evit ma'c'h afe ar raktres war-raok, dres ma rankont ober war-dro taolioù-vandalerezh. Pa vez kaset re bell ar roñflerezh, da skouer goulenn ma chomfe a-sav an implijerion/ezed all da labourat war an dachenn-mañ-n-dachenn, e teu da vezañ vandalerezh ha kentoc'h evit herzhel ouzh ar re all da labourat war an dachenn-se eo gwell stankañ ar roñfl.\n"Mar dalc'h da vont d'ho heul, kit da dañva ur bier nevez n'anavezit ket: chom a ra un nebeud c'hoazh. Danvez pennadoù nevez?"\n"diskar o labour a-boan ma'z eo kroget"\nAbeg Kas da benn seurt kemmoù en ur pennad (diskar labour ar re all hep abeg ebet) n'eo ket roñflerezh, vandalerezh an hini eo.\nAbeg Hervez ar wikipedia e saozneg ((en) "Petra eo ur roñfl eo un taol-roñfl ouzpennañ traoù en ur pennad ha n'o deus netra da welet gant tem ar pennad.\nAdtapet diwar « https://br.wikipedia.org/w/index.php?title=Kaozeal:Roñfl_(kenrouedad)&oldid=84632 »\nKemmoù diwezhañ degaset d'ar bajenn-mañ d'an 10 Du 2006, da 11:28.


Franz Karl von Österreich - Wikipedia\nFranz Karl von Österreich (1802-1878) a oa arc'hdug Aostria, ha trede mab an impalaer Franz II hag e bried Maria Teresa di Borbone-Napoli. Tad e oa d'an impalaer Franz Joseph.\nE vreur Ferdinand Iañ a oa o ren met n'en doa bet pennhêr ebet. Franz Karl eta a oa da ren war e lerc'h. Met a zilezas e vreur ar galloud, goude Dispac'h Aostria, e kavas gwell Franz Karl lezel e wirioù gant e vab henañ.\nDekvet bugel ha trede mab an impalaer Franz II an Impalaeriezh Santel e oa. Tri bloaz e oa e 1805 pa voe trec'h Napoleon war arme Aostria en emgann Austerlitz. En 1807, pa oa pemp bloaz, e varvas e vreur Joseph Franz, hag o mamm ivez.\nAdtapet diwar « https://br.wikipedia.org/w/index.php?title=Franz_Karl_von_Österreich&oldid=1878770 »\nDernière modification le 14 Mez 2020, à 20:19\nKemmoù diwezhañ degaset d'ar bajenn-mañ d'an 14 Mez 2020, da 20:19.


Pajenn:Le Gonidec - Bibl Santel pe Levr ar Skritur Sakr, levr Iañ.djvu/572 - Wikimammenn\nPajenn:Le Gonidec - Bibl Santel pe Levr ar Skritur Sakr, levr Iañ.djvu/572\nSirus a lez ar Iuzevien da zistrei da Jéruzalem ha da zével ann templ a-névez.\n1. Er bloavez ken̄ta eûz a Zirus, roué ar Bersied, évit séveni ar gér en dôa rôet dré c’hénou Jérémias, é lékéaz ann Aotrou spéred roué ar Bersied da zével, ha da embanna enn hé rouan̄télez holl, ô lavarout :\n2. Ével-henn é lavar Sirus, roué ar Bersied : Ann Aotrou, Doué ann én̄v, en deûz roet d’in holl rouan̄télésiou ann douar ; hag hen̄ en deûz gourc’hémennet d’in ma zavchenn eunn tî d’ézhan̄ é Jéruzalem, a zô er Judéa.\n3. Piou ac’hanoc’h a zô eûz he bobl ? Ra vézô he Zoué gan̄t-han̄. Ra biñô é Jéruzalem, a zô er Judéa, ha ra zavô a-névez tî ann Aotrou, Doué Israel, péhini eo Doué a zô é Jéruzalem.\n4. Hag ann dûd all, é pé léac’h-bennâg ma choumon̄t, râ gen-nerzin̄t anézhan̄ eûz al léac’h é péhini en em gavon̄t, hag enn arc’han̄t, hag enn aour, hag eun danvez, hag el loéned ; hép niveri ar péz a gennigon̄t a ioul vâd é templ Doué a zô é Jéruzalem.\n5. Neûze prin̄sed tiadou Juda ha Ben̄jamin a zavaz hag ivé ar véleien, hag al Lévited, ha kemen̄d hini a oé ken̄traouet hé spéred gan̄d Doué, évit piña da zével templ ann Aotrou a oa é Jéruzalem\n6. Hag ar ré holl a oa war drô, a gen-nerzaz anézhô é listri arc’han̄t hag aour, é danvez, hag é loéned, hag é arrébeûri, hép nivéri ar péz a oa kenniget a ioul vâd.\n7. Ar roué Sirus a zistolaz ivé d’ézhô listri templ ann Aotrou en dôa digaset Nabukodonosor eûz a Jéruzalem, hag en dôa lékéat é templ hé Zoué.\n8. Sirus, roué ar Bersied, hô c’hasaz dré zourn Mitridates, mâb Gazabar, péhini hô rôaz dré niver da Zasabazar, prin̄s Juda.\n9. Ha chétu aman̄ ann niver anézhô : trégon̄t plad aour, mil plad arc’han̄t, naô c’houn̄tel war-n-ugen̄t, trégon̄t kôp aour,\n10. Pévar c’han̄t kôp arc’han̄t ha dék, eûz a eunn ézomm all distéroc’h, ha mil léstr all.\n11. Eûz a listri aour hag arc’han̄t éz oa pemp mil ha pévar c’han̄t. Sasabazar hô c’hasaz holl gan̄t-han̄, gan̄d ar ré a zistrôaz da Jéruzalem goudé dizougadur Babilon.\nNiver ann dûd a zistrôaz eûz a Vabilon d’ar Judéa.\n1. Chétu ann niver eûz a vugale Israel, péré, goudé béza bét kaset é\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_levr_Iañ.djvu/572&oldid=150860 »\nKemmoù diwezhañ degaset d'ar bajenn-mañ d'an 10 Mae 2019, da 10:13.


Buhez ar Sent/1912/Pôl Aurelian - Wikimammenn\nBuhez ar Sent/1912/Pôl Aurelian\n◄ Koletta Pôl Aurelian Gregor ►\nOber a rejont eun diskenn en enez Eusa, hag ac’hane e pignjont en douar bras. Goude eun nebeut miziou diskuizan en bro Talmeze , e treuzjont an Aber-Benniget hag an Aber-Wrac’h, da glask mestr ar vro, evit en em glevet gantan. En Grouanek, e klevjont gant e vesaër e oa en Baz o chom.\nWizur, o welet madoberou ha galloud sant Pol, ne ouie penôs e drugarekât trawalc’h. Rei a reas d’ezan e gloc’h, ar pevar aviel a oa o paouez skrivan hen e-unan, enezen Vaz ha kastel koz ar Romaned. An den-Doue a zavas eur manati en Baz hag eun all er c’hastel koz, a oe lezhanvet hiviziken Kastel-Pol, hag en em roas a galon da brezek endro d’ezan anaoudegez ha karante Jezuz-Krist. Labour denn, evit gwir, rak en Bro-Leon e oa neuze diou ouen dud dishenvel an eil diouz eben ; ar Vretoned diskennet eus Breiz-Veur hag a oa kristenien holl, kouls lavaret ; an Arvoriz, da lavaret eo, an dud a oa a-viskoaz ar ouen aneze er vro, hag a oa paganed holl, evit c’hoaz, ha stag mat, zoken, ouz o c’hredennou gaouiat.\nHeuilhet-hi eta abalamour d’ac’h hoc’h-unan ; heuilhet-hi ive, abalamour d’ho tad ha d’ho mamm o deus ho luskellet, epad ho pugaleach, en karante ar Werc’hez hag en doujanz Doue ; o deus dioueret pep tra, evit n’ho pije diouer eus a netra ; o deus gouzanvet ganac’h eleiz a boan, evit m’ho pije nebeutoc’h, ha ne c’houlennont nemet eun dra, ho kwelet o kerzet war hent an enor hag ar fumez. Heuilhet-hi eta, ha mar deo red, evit kement-se, ober dishenvel diouz ar re-all, n’ho pezet aon ebet evit ober dishenvel diouz ar re-all ; grêt ar pez a welet a zo mat, tec’het diouz ar pez a welet a zo drouk, ha losket an dud da lavaret ar pez a garfont. Teodou darn a raio gwap ac’hanoc’h, mes kalonou an holl a lavaro eus pep-hini ac’hanoc’h : « Hennez a zo eun den ! »\nAdtapet diwar « https://br.wikisource.org/w/index.php?title=Buhez_ar_Sent/1912/Pôl_Aurelian&oldid=34686 »\nKemmoù diwezhañ degaset d'ar bajenn-mañ d'an 4 Ebr 2012, da 05:32.


KDSK, Centre de Ressources Culturelles CeltiquesThesaurus : Prizoniad politikel\nWanig ha Wenig. Ar c'hermes.\nGekoppelde documenten : [137 document(s)]\n[Foto] Eskemmoù etre Arrasate ha Quimper. Dileuridi Breizh zo aet e Bro Euskadi e miz Gouere 1997 : prezegennoù, gweladennoù, fest-noz, ... / BLOÑS Loeiz (Luc'hskeudennet gant). - - KDSK_SAE_Lodad02B1450_P.jpg\n[Foto] Jean-Yves Meudec, bet toullbac'het gant Gilbert Cabon. Paket int bet e miz Even 1989. Tamallet ma oa dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0546_P.jpg\n[Foto] Jean-Yves Meudec, bet toullbac'het gant Gilbert Cabon. Paket int bet e miz Even 1989. Tamallet ma oa dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0561_P.jpg\n[Foto] Manifestadeg evit an DEUG e brezhoneg, souten ha goulenn frankiz evit prizonidi breizhat toullbac'het (Gilbert Cabon), aozet gant Stourm ar brezhoneg (SAB), en Alre, e 1989. / [Disanv] (Luc'hskeudennet gant). - - KDSK_EMGANN_CB_B0634_P.jpg\n[Foto] Manifestadeg evit an DEUG e brezhoneg, souten ha goulenn frankiz evit prizonidi breizhat toullbac'het (Gilbert Cabon), aozet gant Stourm ar brezhoneg (SAB), en Alre, e 1989. / [Disanv] (Luc'hskeudennet gant). - - KDSK_EMGANN_CB_B0635_P.jpg\n[Foto] Manifestadeg evit an DEUG e brezhoneg, souten ha goulenn frankiz evit prizonidi breizhat toullbac'het (Gilbert Cabon), aozet gant Stourm ar brezhoneg (SAB), en Alre, e 1989. / [Disanv] (Luc'hskeudennet gant). - - KDSK_EMGANN_CB_B0640_P.jpg\n[Foto] Manifestadeg evit an DEUG e brezhoneg, souten ha goulenn frankiz evit prizonidi breizhat toullbac'het (Gilbert Cabon), aozet gant Stourm ar brezhoneg (SAB), en Alre, e 1989. / [Disanv] (Luc'hskeudennet gant). - - KDSK_EMGANN_CB_B0645_P.jpg\n[Foto] Manifestadeg evit an DEUG e brezhoneg, souten ha goulenn frankiz evit prizonidi breizhat toullbac'het (Gilbert Cabon), aozet gant Stourm ar brezhoneg (SAB), en Alre, e 1989. / [Disanv] (Luc'hskeudennet gant). - - KDSK_EMGANN_CB_B0646_P.jpg\n[Foto] Manifestadeg evit an DEUG e brezhoneg, souten ha goulenn frankiz evit prizonidi breizhat toullbac'het (Gilbert Cabon), aozet gant Stourm ar brezhoneg (SAB), en Alre, e 1989. / [Disanv] (Luc'hskeudennet gant). - - KDSK_EMGANN_CB_B0647_P.jpg\n[Foto] Manifestadeg evit an DEUG e brezhoneg, souten ha goulenn frankiz evit prizonidi breizhat toullbac'het (Gilbert Cabon), aozet gant Stourm ar brezhoneg (SAB), en Alre, e 1989. / [Disanv] (Luc'hskeudennet gant). - - KDSK_EMGANN_CB_B0684_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". Adbadezet eo bet ar plasenn gant stourmerien "PLASENN J.Y. MEUDEC ha G. CABON / Prisonniers Politiques Bretons". / BLOÑS Loeiz (Luc'hskeudennet gant). - - KDSK_EMGANN_CB_B0558_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0538_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0537_P.jpg\n[Foto] Manifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0534_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A048_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A049_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A050_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A047_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A046_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A045_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A044_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A043_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A039_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A042_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A040_P.jpg\n[Foto] Manifestadeg souten ha goulenn frankiz evit prizonidi breizhat toullbac'het : Bertrand Grimault, Denez Riou, Gérard Bernard, Alain Solé, Arnaud Vannier. / [Disanv] (Luc'hskeudennet gant). - - KDSK_EMGANN_CB_A041_P.jpg\n[Foto] Solenn Georgeault lakaet dindan ensell e stern gwalldaol Kever a zo bet dieubet d'an 11 a viz Gouere 2000 goude daou viz bac'hadur diarbenn. Distro er salioù kevredigezhioù Bremañ e-lec'h emañ kazetennerez, e miz Gouere 2000. / [Disanv] (Luc'hskeudennet gant). - - KDSK_SAE_Lodad02B1429_P.jpg\n[Foto] Solenn Georgeault lakaet dindan ensell e stern gwalldaol Kever a zo bet dieubet d'an 11 a viz Gouere 2000 goude daou viz bac'hadur diarbenn. Distro er salioù kevredigezhioù Bremañ e-lec'h emañ kazetennerez, e miz Gouere 2000. / [Disanv] (Luc'hskeudennet gant). - - KDSK_SAE_Lodad02B1430_P.jpg\n[Foto] Solenn Georgeault lakaet dindan ensell e stern gwalldaol Kever a zo bet dieubet d'an 11 a viz Gouere 2000 goude daou viz bac'hadur diarbenn. Distro er salioù kevredigezhioù Bremañ e-lec'h emañ kazetennerez, e miz Gouere 2000. / [Disanv] (Luc'hskeudennet gant). - - KDSK_SAE_Lodad02B1431_P.jpg\n[Foto] Solenn Georgeault lakaet dindan ensell e stern gwalldaol Kever a zo bet dieubet d'an 11 a viz Gouere 2000 goude daou viz bac'hadur diarbenn. Distro er salioù kevredigezhioù Bremañ e-lec'h emañ kazetennerez, e miz Gouere 2000. / [Disanv] (Luc'hskeudennet gant). - - KDSK_SAE_Lodad02B1432_P.jpg\n[Foto] Solenn Georgeault lakaet dindan ensell e stern gwalldaol Kever a zo bet dieubet d'an 11 a viz Gouere 2000 goude daou viz bac'hadur diarbenn. Distro er salioù kevredigezhioù Bremañ e-lec'h emañ kazetennerez, e miz Gouere 2000. / [Disanv] (Luc'hskeudennet gant). - - KDSK_SAE_Lodad02B1433_P.jpg\n[Foto] Solenn Georgeault lakaet dindan ensell e stern gwalldaol Kever a zo bet dieubet d'an 11 a viz Gouere 2000 goude daou viz bac'hadur diarbenn. Distro er salioù kevredigezhioù Bremañ e-lec'h emañ kazetennerez, e miz Gouere 2000. / [Disanv] (Luc'hskeudennet gant). - - KDSK_SAE_Lodad02B1434_P.jpg\n[Foto] Solenn Georgeault lakaet dindan ensell e stern gwalldaol Kever a zo bet dieubet d'an 11 a viz Gouere 2000 goude daou viz bac'hadur diarbenn. Distro er salioù kevredigezhioù Bremañ e-lec'h emañ kazetennerez, e miz Gouere 2000. / [Disanv] (Luc'hskeudennet gant). - - KDSK_SAE_Lodad02B1435_P.jpg\n[Foto] Stand Kad-Emgann dindan un deltenn vras, e 1989. Boest lakaet war un daol evit dastum arc'hant evit souten ar brizonidi hag o familh. Skritelloù goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0510_P.jpg\n[Foto] Stand Kad-Emgann dindan un deltenn vras, e 1989. Boest lakaet war un daol evit dastum arc'hant evit souten ar brizonidi hag o familh. / [Disanv] (Luc'hskeudennet gant). - - KDSK_EMGANN_CB_B0509_P.jpg\n[Foto] Stourmerien Skoazell-Vreizh staliet e-barzh un añfiteatr. / BLOÑS Loeiz (Luc'hskeudennet gant). - - KDSK_SAE_Lodad02B1448_P.jpg\n[Foto] Straed "Edouard Ollivro" ha plasenn "Place du Centre", e Gwengamp, adbadezet "PLASENN J.Y. MEUDEC ha G. CABON / Prisonniers Politiques Bretons". Staliet gant stourmerien e-pad ur vanifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0524_P.jpg\n[Foto] Straed "Edouard Ollivro" ha plasenn "Place du Centre", e Gwengamp, adbadezet "PLASENN J.Y. MEUDEC ha G. CABON / Prisonniers Politiques Bretons". Staliet gant stourmerien e-pad ur vanifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0525_P.jpg\n[Foto] Straed "Edouard Ollivro" ha plasenn "Place du Centre", e Gwengamp, adbadezet "PLASENN J.Y. MEUDEC ha G. CABON / Prisonniers Politiques Bretons". Staliet gant stourmerien e-pad ur vanifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0529_P.jpg\n[Foto] Straed "Edouard Ollivro" ha plasenn "Place du Centre", e Gwengamp, adbadezet "PLASENN J.Y. MEUDEC ha G. CABON / Prisonniers Politiques Bretons". Staliet gant stourmerien e-pad ur vanifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0555_P.jpg\n[Foto] Straed "Henry Kerfant", e Gwengamp, adbadezet "PLASENN J.Y. MEUDEC ha G. CABON / Prisonniers Politiques Bretons". Staliet gant stourmerien e-pad ur vanifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0526_P.jpg\n[Foto] Ur straed adbadezet "PLASENN J.Y. MEUDEC ha G. CABON / Prisonniers Politiques Bretons". Staliet gant stourmerien e-pad ur vanifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / BLOÑS Loeiz (Luc'hskeudennet gant). - - KDSK_EMGANN_CB_B0569_P.jpg\n[Foto] Ur straed adbadezet "PLASENN J.Y. MEUDEC ha G. CABON / Prisonniers Politiques Bretons". Staliet gant stourmerien e-pad ur vanifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / BLOÑS Loeiz (Luc'hskeudennet gant). - - KDSK_EMGANN_CB_B0564_P.jpg\n[Foto] Ur straed adbadezet "PLASENN J.Y. MEUDEC ha G. CABON / Prisonniers Politiques Bretons". Staliet gant stourmerien e-pad ur vanifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / BLOÑS Loeiz (Luc'hskeudennet gant). - - KDSK_EMGANN_CB_B0563_P.jpg\n[Foto] Ur straed adbadezet "PLASENN J.Y. MEUDEC ha G. CABON / Prisonniers Politiques Bretons". Staliet gant stourmerien e-pad ur vanifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / BLOÑS Loeiz (Luc'hskeudennet gant). - - KDSK_EMGANN_CB_B0560_P.jpg\n[Foto] Ur straed adbadezet "PLASENN J.Y. MEUDEC ha G. CABON / Prisonniers Politiques Bretons". Staliet gant stourmerien e-pad ur vanifestadeg souten ha goulenn frankiz evit Gilbert Cabon ha Jean-Yves Meudec toullbac'het hag o tamall dezho bezañ kemeret perzh en un "emglev drougoberourien ha derc'hel ganto danvezioù-tarzh evit an ARB". / [Disanv] (Luc'hskeudennet gant). - - KDSK_EMGANN_CB_B0549_P.jpg\n[Foto] War-dro 5000 den a oa deuet o tibunañ e Naoned d'ar Sadorn 15 a viz Mae 2004. Deuet e oant da hetiñ an «degemer mat» da berzhidi Forom bedel Gwirioù Mab-Den an Unesco, aozet etre ar 17 hag an 19 a viz Mae 2004, e Naoned. / [Disanv] (Luc'hskeudennet gant). - - KDSK_SAE_Lodad02B1321_P.jpg\nhttp://www.unesco.org/new/fr/social-and-human-sciences/themes/advancement/world-forum-on-human-rights/first-edition-2004/statements/ ; http://gerardfellous.com/17-mai-2004-nantes-forum-mondial-des-droits-de-lhomme/\n[Kasedig-gwelet] An digemer : Droit d'asile en Bretagne. / NONO (Treset gant) ; BLOÑS Loeiz (Azasaet gant). - 1993 - 323.1(NON)\n[Foto] Manifestadeg. Galv evit dieubidigezh prizonidi politikel Breizh. / [Disanv] (Luc'hskeudennet gant). - - KDSK_SAE_Lodad02B1283_P.jpg


Kanadeg Mouezh Paotred Breizh - Skolaj Diwan Kemper Jakez Riou\nSkolaj Diwan Jakez Riou 2867 …\nDindan blenierezh akuit Jean-Marie Airault\nBremaik en iliz Sant-Vazhev e Kemper hon eus bet ur ganadeg fromus gant Mouezh Paotred Breizh. Souezhet omp bet holl gant deroù an abadenn, O Keltia Glenmor, o tasseniñ eus pep korn an iliz, leurenniet kaer ha dispaket tener kan ar barzh !\nKenganerien da vat ganti !\nDiv eurvezh abadenn gant kanaouennoù dreist-holl a Vreizh, met reoù ivez a Vro-Gembre hag a Vro-Skos.\nKemer perzh a rae hor skolajidi e div eus ar c'hanaouennoù, ur strollad tregont bennak a c'hwec'hvedidi ha pempvedidi o kenganañ "Noz vat, dousig" diwar ur ganaouenn hengounel a Vro-Skos.\nKeneiliezh etre hengoun ha rap ?\nUn taol-arnod deuet da vat etre hengoun ha nevezinti a oa gant Gousperoù ar Raned ma oa deuet hor strollad rapourien da eilañ ar ganerien gant o diskan rapet eus ar rannoù. Dimeziñ dibosupl, naren, lusket brav ha deuet brav !\nDa echuiñ an abadenn eo deuet ar Vro Gozh kanet gant al laz ha gant ar re eus ar skolajidi hag eus ar arvesterien a ouie ton ha pozioù...\nUr c'haer a daol-arnod en deus roet tro da adklevout gant plijadur Mouezh Paotred Breizh pe d'ober anaoudegezh ganto pe c'hoazh da gevreañ ul laz-kanañ brezhonek kaer ouzh hor skolajidi, da gaout plijadur asambles o kanañ brav ha da zigeriñ irvi nevez evit an dazont !\nTrugarez da Vaela, hor c'helennerez sonerezh he deus lakaet hor skolajidi d'ober ar paz a bouez-mañ, trugarez ivez d'hor c'huzul-skoazell da vezañ aozet an abadenn ha da vezañ degemeret mat ar ganerien.


Buhez ar Sent/1912/Per a Veron - Wikimammenn\nBuhez ar Sent/1912/Per a Veron\n◄ Pôl ar Groaz Per a Veron Katel a Zienn ►\nKoulskoude e tennas e bôtr eus skol gristen Veron hag e kasas anezan da skol-veur Bologn ; mes hounnez a oa ken kristen-all, ha deskadurez kalz uheloc’h a veze roët enni.\nEno, pell diouz e dud, Per a ’n em stagas da vat ouz lliz Rom ; ober a reas anaoudegez gant sant Dominik, ha, da c’houezek vla, e c’houlennas gwiskan saë e Urz. Eur wech beleget, en em dôlas da brezek dre an Itali-uhellan.\nE zantelez hag e viraklou a harpe e gomzou hag a roë d’eze eun nerz dispar. Alïes an ilizou a veze re vihan diouz an dud a zirede d’e selaou, hag e veze red d’ezan mont da brezek war ar plasennou.\nAr Vanicheaned, a golle gantan dre mac’h ee, a deuas da gaout kement a gâs outan, ma rojont arc’hant da zaou zen fall evit e lazan. D’ar 5 a viz ebrel 1252, Per a oa o vont eus a Rom da Vilan, pa oe darc’haoet gantan, en Barlasina, eun tôl bouc’hal en e benn. An den santel a gouezas d’an douar hanter-varo, hag o c’hlebian e vizied gant e wad, e skrivas war an douar : « Me a gred en Doue. »\nAr muntrer-all a zarc’haoas eun tôl-all gant ar zant, a yeas betek ar galon hag e lazas mik.\nPer n’en devoa c’hoaz nemet c’houec’h vla ha daou-ugent. War e ve e c’hoarvezas kement a viraklou ma oe laket e hano war roll ar zent, eur bla hepken goude e varo, gant ar pab Innosant IV.\nAr Franmasonerez a zo eur vreuriez euzus, mar zo unan, a labour dre guz ha gwasan m’hall, da ziskar ar relijion, an tiegeziou hag ar rouanteleziou.\nHe izili a gemer an hano a Franmasoned, abalamour, war a lavaront, o c’harg eo sevel a-neve templ Salomon. Red eo mont dre ar Venec’h ru betek ar Vanicheaned evit kaout ar vammen aneze.\nAl loc’hen gentan a zavas ar Franmasoned er Frans a oe grêt en Pariz er bla 1725 ; hanter-kant vla goude, e oa ouspen pevar-ugent dre ar vro ; kant hanter-kant vla goude, er bla 1875, e oa 400 lochen ha 400.000 Franmason ; dre ar bed holl, e c’hell bezan 12.000 lochen, daou pe dri villion a Franmasoned o tarempredi aneze.\nAr Franmasonerez a zo bet kondaonet :\nD’ar 27 a viz ebrel 1738, gant ar pab Klemant XII ;\nD’an 18 a viz mae 1751, gant ar pab Beneat XIV ;\nD’an 13 a viz gwengolo 1821, gant ar pab Pi VII ;\nD’an 13 a viz meurz 1825, gant ar pab Leon XII ;\nD’ar 25 a viz gwengolo 1865, gant ar pab Pi IX ;\nHa d’an 20 a viz ebrel 1884, gant ar pab Leon XIII.\nAr Franmasoned a zo tud ha n’heller ket hanter ziskuilh o fallagriez, nag hanter stourm oute. I eo o deus digaset dispac’h 1789 ; i eo o deus laket dibennan ar roue Loeiz XVI ; i eo a had, heb ehan, an dismantr dre ar rouanteleziou ; i eo a hij hag a zihij Kador sant Per, gant eur gounnar-ifern, en esper he diskar ; i eo o deus krouet, en o lochennou hudur, kement lezen fallakr a wask ar gristenien ; i eo o deus digaset lezen an divors (1884), evit dismantr an tiegeziou ; lezen ar skol dizoue (1882), evit koll ar vugale ; lezen an disparti (1905), evit mougan an Iliz.\nAn Iliz ne vezo biken diskaret, kaer o devo ar Franmasoned hag o mestr, an drouk-spered, skei warni, abalamour m’eman dorn Doue ouz he derc’hel en he zav ; mes diouz ma poanio he bugale da viret he gourc’hemennou, da anzao he C’hredo ha da zifenn he gwiriou, e lufro muioc’h pe nebeutoc’h.\nAdtapet diwar « https://br.wikisource.org/w/index.php?title=Buhez_ar_Sent/1912/Per_a_Veron&oldid=36594 »\nKemmoù diwezhañ degaset d'ar bajenn-mañ d'an 20 Mez 2012, da 12:00.


Eckmühl - Wikipedia\nEckmühl pe Eggmühl zo un anv-lec'h alamanek.\nanv ur gêriadenn eo e Bavaria , e Schierling, en Oberpfalz,\neno e c'hoarvezas emgann Eckmühl d'an 22 a viz Ebrel 1809, ma voe trec'h ar jeneral gall Louis Nicolas Davout war armeoù Aostria.\nan anv priñs Eckmühl a voe roet d'an trec'hour Louis Nicolas Davout gant an impalaer Napoleone Buonaparte.\nphare d'Eckmühl a reer e galleg eus Tour-tan Sant-Pêr, un tour-tan e Penmarc'h, er Vro-Vigoudenn, a voe savet en enor da Louis Nicolas Davout war c'houlenn e verc'h, ha paeet ganti gant ma vije roet an anv-se d'an tour, da zigoll an droug graet gant ar soudard dre un oberenn a vadelezh.\nAdtapet diwar « https://br.wikipedia.org/w/index.php?title=Eckmühl&oldid=1505610 »\nKemmoù diwezhañ degaset d'ar bajenn-mañ d'an 7 Mae 2013, da 15:23.


Ermaeziadeg - Howling Pixel\nAn Ermaeziadeg (Chemot (שְׁמוֹת) en hebreeg), a vez graet eus eil levr ar Bibl hag an Testamant Kozh, hag a zo anvet Exodus e latin. Ennañ eo kontet istor an Hebreed o vont kuit eus Egipt, o treuziñ ar Mor Ruz, renet gant Moizez, o vont dre Gouelec'h ar Sinai, ma resevas Moizez an Dek Gourc'hemenn war ar Menez Sinai, war o hent da vetek an Douar Prometet.\n"Treuziñ ar Mor Ruz", gant Nicolas Poussin.\nAnn Eksod, e Bibl ar Gonideg e 1866.\nAr belaruseg (беларуская мова, byelaruskaya mova) zo ur yezh eus skourr yezhoù slavek ar reter. Er strollad-se emañ ivez ar rusianeg hag an ukraineg. Unan eus yezhoù ofisiel Belarus eo, gant ar rusianeg, ha komzet e vez ivez e Polonia (e Podlazia) (40.000 den bennak), en Ukraina (e-lec'h m'eo anzavet) (55.000 yezher bennak), e Rusia (316.000 yezher) hag en un toullad broioù all gant Belarused divroet pe o diskennidi. Gwechall e veze kaoz eus "bielorusianeg", diwar e anv rusianek.\nSkrivet e vez gant ul lizherenneg kirillek diazezet e penn-kentañ an XXvet kantved.\nHervez gouarnamant Belarus (2009) ne vefe nemet 11,9% eus an dud oc'h ober gant ar yezh er gêr, 29,4% a ouife komz, lenn ha skrivañ, ha 52,5% a ouife komz ha lenn, ha 10% eus tud ar vro ne ouifent ket ar yezh. Dav eo gouzout evelkent n'eo tamm tomm ebet ar renad a zo bremañ e Belarus ouzh ar yezh, gwelet evel ur yezh warlerc'hiet ha diwar ar maez.\nAr c'hoarioù arc'hant a vez graet eus ar fed da bariañ arc'hant pe un danvez ker war un darvoud (redadegoù, krogadoù sport, dilennadegoù...) douetus ar pal o vezañ da c'hounez muioc'h a arc'hant pe a zanvez ker evit an hini lakaet en arvar.\nAn Dek Gourc'hemenn (hebraeg עֲשֶׂרֶת הַדִּבְּרוֹת , asereth ha-dibroth, "an Dek Komz") zo ul listennad urzhioù a zo e Testamant Kozh ar Bibl, levr nevet ar Yuzevien hag ar Gristenien.\nHervez an hengoun e vijent bet degemeret gant Moizez war Menez Sinai.\nGourc'hemennoù Doue a reer anezho ivez er skridoù brezhonek..\nSantel eo abalamour ma'z eo eno emañ gwrizioù istorel an teir relijion undoueek, yuzeviezh, kristeniezh, islam.\nBrezelioù ar Groaz a voe graet war-zigarez "dieubiñ" an Douar Santel diouzh "yev an Islam".\nElesbed zo un anv-badez brezhonek, deuet diwar an anv gallek Elisabeth, a orin hebreek, a zo bet brudet bras e Kornogeuropa dre ar Bibl, peogwir e oa anv mamm Yann ar Badezour. Ar stumm Elizabed a gaver e troidigezhioù an Aviel gant Maodez Glanndour, gant « Kenvreuriez ar Brezoneg », gant Pêr Guichou. Kar d'an anv Elesbed eo an anv Izabel.\nElim (אֵילִם, ’êlim en hebraeg) a oa unan eus kamplec'hioù an Hebreed goude an Ermaeziadeg eus Henegipt. Meneget eo en Ermaeziadeg 15.27, hag e Levr an Niveroù 33.9, evel ul lec'h ma oa daouzek puñs ha dek palmezenn ha tri-ugent," hag eno "e kampjont tost d'an dour".\nGinivelezh (eus ar verb genel) a zo ur ger hag a vez implijet dreist-holl da ober anv eus gouel Nedeleg el liderezh kristen.\nSetu amañ petra a zisklêr ar pennlider e penn-kentañ noz-veilh ar Pellgent, da ginnig ar Gouel a-bouez-se d'ar Gristenion, an eil goude hini Pask:\n«Kantvedoù hir goude krouidigezh ar bed, pa grouas Doue, er penn-kentañ, an neñv hag an douar,\nPell amzer goude al Liñvadenn-veur,\nOuzhpenn daou vil bloaz goude ganedigezh Abraham,\nHogos pemzek kant vloaz goude Moizez,\nhag ermaeziadeg Pobl Israel eus Bro an Ejipt,\nWar-dro mil bloaz goude tronedigezh ar roue David,\nEr pemzekvet bloavezh ha tri-ugent diougan Daniel,\nEr pevarzekvet olimpiadenn ha nav-ugent hag er seizh kant eizhvet bloavezh hag hanter-kant eus savedigezh Roma,\nEr bloaz daou ha daou-ugent an impalaer Octavius Augustus,\nE-doug c'hwec'hvet oadvezh ar bed douarel,\nAr bed holl o vezañ e peoc'h,\nDoue peurbad ha Mab an Tad peurbad,\nmennet da santelaat ar bed dre e Zonedigezh trugarezus,\ngoude bezañ bet engehentet dre ar Spered Santel,\na zo bet ganet e Betlehem Bro-Youda\neus ar Werc'hez Vari\ndoue graet den.\nSetu ginivelezh hon Aotrou Jezuz Krist hervez ar c'hig.»Merkañ a ra eta ar C'hinivelezh darvoud meur an Enkorfidigezh evit ar Gristenion.\nKastiz ar marv a reer eus ur c'hastiz lezennel a aotren ur Stad da lazhañ un den a zo bet anzavet da gablus hag unan da nebeutañ eus an torfedoù a zo anvet "mervel" gant gwir ar Stad da vare ar barn. Gant ul lez-varn stadel e vez embannet ar varnedigezh, goude ur prosez ma vez difennet an den tamallet gant un alvokad(ez) pe veur a hini ; gant kargidi e vez kaset al lazh hervez un argerzh bet termenet dre lezenn.\nE ken degouezh ma vije lazhet an den hep doujañ d'al lezennoù e teu al lazh da vezañ un torfed all, dre zial, dre justis prevez pe dre abeg pe abeg, hag al lazher(ez) a rank bezañ barnet ivez gant ar Stad.\nLies abegoù zo evit kastiz ar marv er Stadoù o deus e viret en o gwir : muntr, spierezh (da geñver ar Stad), trubarderezh (da geñver ar Stad), heñvelreviadezh, avoultriezh, renavierezh, nevid tud, goubrenadur politikel. A-wezhioù e vez kastiz ar marv implijet da venveg politikel a-benn reiñ ur skouer d'ar boblañs : e 2007, e Korea an Norzh, e voe lazhet un den dirak 15 000 a dud abalamour m'en devoa pellgomzet d'an estrenvro. Koulz en egor hag en amzer e kemm ar sell a bar an dud, ar c'hevredigezhioù hag ar sevenadurioù war kastiz ar marv. Paot e oa er bed a-bezh gwezhall , stourmet e voe outañ e-kerzh Kantved ar Sklêrijenn, raloc'h-ralañ eo abaoe eil darn an XXvet kantved. Koulz muntrerien hag enebidi politikel o deus e c'houzañvet.\nD'an 18 a viz Gwengolo 2012 e oa 100 bro ma oa torr kastiz ar marv dre lezenn ; 7 bro o devoa e dorret dre lezenn evit an torfedoù boutin ; 42 vro o devoa miret kastiz ar marv hep bezañ e lakaet e pleustr e-pad dek vloaz da nebeutañ ; 5 bro o devoa goursezet al lazhoù ; 44 o devoa miret kastiz ar marv hag e lakaet e pleustr e-kerzh an dek bloavezh tremenet. Tremen 5 000 den a c'houzañvas kastiz ar marv e 2011 e 19 bro..\nAnzavet eo kastiz ar marv gant an ensavadurioù etrebroadel, daoust ma sav eneptañ an darn vuiañ anezho. Berzet eo kastiz ar marv er pep niverusañ eus ar Stadoù, met ur bihanniver int e-keñver poblañs ar bed, p'emañ 60% eus an dud o vevañ e broioù ma vez lazhet tud a-berzh ar Stad. Holl izili Unvaniezh Europa o deus he dilezet abaoe krouidigezh Karta Unvaniezh Europa ar Gwirioù-diazez, d'an 2 a viz Here 2000 ; ne vez mui sevenet en Europa dre vras, war-bouez e Bielorusia.\nD'an 18 a viz Kerzu 2007 e voe embannet gant Aozadur ar Broadoù Unanet (ABU) an disentez 62/149 evit goulenn ma vije goursezet al lazhoù ; eizh ezel eus an ABU a-douez an dek Stad poblekañ o devoa mouezhiet a-enep, India, Indonezia, Republik Pobl Sina ha Stadoù-Unanet Amerika en o zouez.\nRannet e vez e teir lodenn peurliesañ rak evitañ da vezañ dindan anv un den hepken, Yeshaia, n'eo ket un oberenn unpezh.\nSklaer eo ez eus anv el levr eus prantadoù disheñvel-kaer, eus skrivagnerien disheñvel mat o stumm ; ha kement-se en un doare ken mesket ma ranker soñjal n'eo ket bet dastumet an holl bezhioù-se gant an hevelep hini, na kenstrollet gant un den e-unan. Gwall gemmesk avat a seblant bezañ e lodennoù zo. Setu ar pezh a skriv Maodez Glanndour : " Krediñ a reer en em gaver dirak labour ur skol brofedek ; hini Izaia; o'n em astenn war gantvedoù, o terc'hel gant mennadoù hag esperañs ar profed kentañ-se, en ur virout gant aked, dre 'n eñvor pe dre skrid, an diouganoù bet savet gantañ pe ganto, an diskibien o-unan, a-hed an amzer. Aes a-walc'h eo dispartiañ e Levr Izaia teir lodenn vras."\nN'heller ket lavarout gant piv eo bet kenstrollet an holl hengoun profedek-se, en ur gregiñ gant Yeshaia kentañ (VIIIvet kantved KJK) da vont betek goude na harlu (Vvet kantved KJK). N'heller ket spisaat ar c'houlz m'eo bet roet d'al levr an taol-stumm diwezhañ zoken. Da varn diouzh an troidigezhioù kozh, diouzh an dornskridoù bet kavet e Qumrân , e seblant al levr bezañ un dra peurechu abred a-walc'h goude an harlu. Mont a ra al lodenn gentañ eus ar pennad 1 betek ar pennad 39. Kavout a reer enni diouganoù Yeshaia e-unan , gant da echuiñ dielloù diwar e benn , met hep renkadur resis ebet. Anat eo ez eus en o zouez pezhioù all eus prantadoù hag oberourien disheñvel, hiniennoù zoken o vezañ eus an amzervezh goude an harlu. Setu ar pezh a skriv Maodez Glanndour a-zivout al lodenn-se : " Kregiñ a ra levr Izaia gant klemmadennoù Doue diwar-ben e bobl. Eus un tu, setu taolenn pec'hedoù Jeruzalem, fallagriezh ar re binvidik, kammdroioù an dud e karg, ar pompadoù, an direizhderioù a bep seurt ; hag eus un tu all, ur soñj don eus meurded Doue, eñ an hini santel, ar galloudeg , an hini n'eus nemetañ a ve mestr ar bed ha krouer pe tra. Gortoz a ra Izaia kastiz ar re gablus, rak n'hell ket Doue gouzañv e vefe disprizet da viken na nac'het e wirioù. Met war un dro, sed amañ profed ar fiziañs : rak an Doue santel a zo doue an drugarez, a oar gant ur restad, un toullad hepken a dud fidel, adsevel en e c'halloud ar rivinoù. [...] Gant se, muioc'h eget profed ar feiz eo Izaia profed an esperañs. Diouganañ a ra trec'h doue war an droug [...]. Met profed an esperañs eo dreist-holl gant e ziouganoù diwar-benn ar Mesiaz. Evel gant Mika, ar Mesiaz evitañ a zo ur roue eus lignez David, a lakaio da en ar peoc'h, ar justis peurvat, an hini a zesko d'an dud an doujañs-Doue hag ar santelezh."An eil lodenn a zo anezhi ar pennadoù 40-55. Anvet e vez Levr Frealzidigezh Israel diouzh komzoù kentañ ar pennad 40. Lavaret e vez ivez an Eil Yeshaia . Met touellus eo kement-mañ rak meur a oberour a gaver amañ adarre. Netra urzhiet sklaer. An dastumad a seblant dre vras bezañ eus amzer an harlu war e fin..\n" Tost emañ an distro. Un ermaeziadeg nevez e vo, ken burzhudus hag an hini gentañ. Bremañ emañ koulz ar frealzidigezh, ar pardon a-berzh Doue, ur gevredelezh nevez gantañ(...]. Kemennadur a levenez displeget en ur stumm aes ha splann. [...], Ret eo diforc'hañ diouzh ar re all ar pevar diougan a reer anezho Barzhonegoù ar Servijer (42, 1-7 ; 49, 1-9b ; 50, 4-9a ; 52, 13 ; 53, 12). Heñvel maz int kenetrezo ez int disheñvel-mat diouzh ar peurrest eus lodenn-se Izaia. Amañ ez eus ano eus ur servijere da Yahve , karget eus ur gefidi speredel e-keñver Israël hag ar broadoù, a vo enebet outañ, hag a yelo betek reiñ e vuhez evit silvidigezh an dud : met Yahve e-unan eo a n hini a rento glor dezhañ. " Gwelet eo bet gant ar gristenien ar servijer-se evel ur rakskeudenn eus ar C'hrist.\n"Emaomp goude an Harlu ; graet eo an distro e Palestina ; nemet ne respont ket bepred an darvoudoù d'an esperañsoù a-wechall. Emaomp e-kreiz ar c'herse hag an diskonfort ; arroudoù e-leizh a zo tamalloù enep ar renerien, an idolouriezh, an direlijion , ar mac'homerezh en-keñver ar re baour. N'eus ket koulskoude da zigalonekaat : bras e vo gloar ar Jeruzalem da zont mennet gant Doue [...]."\nLevr ar Furnez\nLevr ar Furnez zo unan eus levrioù eilkanonel an Testamant Kentañ. Ne gaver anezhañ nemet e Bibl ar Seikont hag er Bibl katolik eta.\nBet eo bet skrivet al levr er c'hantved diwezhañ KJK, war-dro ar bloaz 50 gant ur Yuzev o chom en Egipt, moarvat en Aleksandria. Skrivet eo bet e gresianeg hag anavezet mat eo ar yezh-se gant an oberour.\nAnvet eo bet "Furnez Salaun" e Bibl ar Seikont. Boaziet oa furien Israel da lakaat war anv ar roue brudet an holl skridoù a furnez (da skouer ar C'hrennlavarioù, Levr ar Prezeger).\nDiskouez ar a ar mennozhioù hag ar geriadur en deus an oberour un anaoudegezh resis eus al lennegezh hag ar sevenadur gresianek. Mirout a ra ur garantez divrall evit feiz hag hengounioù Israel hep ober fae evit-se war ar pezh a zo talvoudus en-dro dezhañ.\n- Ar pennadoù 1-6 a ziskouez tonkadur an den hervez Doue : disheñvel-mik eo hent ar re fur diouzh hini ar re fallakr. N'eus netra da c'hortoz evit ar vuhez da zont , nemet ha heuliet e vee bremañ hent ar furnez.\n- Ar pennadoù 7-9 ha zispeg petra eo ar Furnez.\n-Ar pennadoù 10-19, diazezet war darvoud an Ermaeziadeg a ziskouez pegen dibar eo Furnez Israel a zo el Lezenn roet dezhañ gant Doue. Ur sklêrijenn eo evit ar pobloù. Mennozh ur vuhez da zont evit ar re just ha zoken hini dasorc'hidigezh ar c'horfoù a gaver el levr.\nAr Menez Horeb eo ar menez ma vije bet roet an Dek Gourc'hemenn gant Doue d'ar profed Moizez, hervez a gonter en Testamant Kozh (Ermaeziadeg, III, 1 ha Rouaned I, XIX, 8).\nHervez Levr an Ermaeziadeg (Er.) ez eo Midyan ar vro ma tec'has Moshe goude bezañ lazhet un Egiptad hag a skoe gant un Hebread (Er. 2,15).\nKoazezet e oa e-kichen ur puñs pa zeuas merc'hed Reouel — hag eñ beleg Midyan — da gerc'hat dour. Argaset e voe ar merc'hed gant mêsaerien ha sikouret gant Moshe.\nKontañ a reas ar merc'hed an afer d'o zad. Setu ar pezh a lenner en Tanac'h (Er 2 20-22) :\nHag e lavaras d'e verc'hed : "Pelec'h emañ ? Perak hoc'h eus lezet an den-se ? Galvit anezhañ ma tebro bara." Hag ez asantas Moshe da chom gant an den, a roas Zipora e verc'h da v/Moshe. Ha houmañ a c'hanas ur mab, hag eñ a c'halvas e anv Gershon, rak, emezañ, "Ostiziad on bet e bro estren."\nAr Pentateuc'h, pe Al Lezenn, pe Tora ar Yuzevien, eo anv pemp levr kentañ ar Bibl : Geneliezh ; Ermaeziadeg ; Leviegezh ; Niveroù hag Adlezenn.\nAn droidigezh diwezhañ bet graet e brezhoneg diwar an hebreeg eo hini Pêr ar Gall ha Job Lec'hvien, embannet e 1981 gant An Tour-Tan.\nRoma Eterna zo ur romant saoznek gant ar romantour stadunanat Robert Silverberg e 2003, anezhañ un ukroniezh diwar-benn an impalaeriezh roman hag a bad betek hon amzer. Savet eo diwar dek danevell ha c'hwec'h anezho a oa bet embannet da gentañ en Asimov's Science Fiction, etre 1989 ha 2003.\nDre ma’z eus bet savet sinagogennoù en ur bern broioù disheñvel ha da vareoù diseurt, n’eo ket unvan o savouriezh. E diabarzh pep sinagogenn e kaver peurliesañ ur sal vras evit pediñ ha salioù all miret evit ar studi (בית מדרש Beyt midrash, ti ar studi). Pediñ a-gevret a vez graet gant ar Yuzevien er sinagogennoù : teir gwech bemdez e ranker pediñ er relijion-se.\nEn un armel anvet Arc'h santel e vez lakaet an Torah, levr santel ar Yuzevien. En e sav dirak un daol anvet « bimah » e vez ar rabin (ar beleg) o lenn an Torah d’ar feizidi bodet er sinagogenn.\nAn Torah (hebraeg: תורה) a vez graet eus pemp levr Moizez:\nBerechit (hebraeg: בְּרֵאשִׁית), Genesis (gresianeg-latin) pe Geneliezh (brezhoneg)\nChemot (שְׁמוֹת), Exodus (latin) pe Ermaeziadeg\nWa-yikra (וַיִּקְרָ), Leviticus (latin) pe Leviegezh\nBe-midbar (בְּמִדְבַּר), Numeri (latin) pe Niveroù\nHa-devarim (הַדְּבָרִים), Deuteronomion (gresianeg-latin) pe AdlezennSellet e vez ouzh an Torah evel ul levr santel e meur a relijion: er yuzevegezh ez eo lodenn bennañ an Tanac'h, er Gristeniezh ez eo un darn eus an Testamant Kozh, hag er samaritanegezh e vez sellet outañ evel al levr santel nemetañ.


Radio Ribin, radio Menez Are - Spered ar vro - Le Télégramme\nRadio Ribin, radio Menez Are\nSavet eo bet Radio Ribin bloaz zo. Ur radio liesyezhek evit lakaat gwelloc’h e-darempred tud ar Menez.\nUr radio nevez zo bet lañset e Menez Are gant Kristian Braz hag ur skipailhig tud. (Foto K. Braz)\nEus Skrignak, dre an Uhelgoad pe Boneur, betek Brasparzh er c’hornog, Menez Are zo ur vro ledan. Evit lakaat tud ar Menez da vont aesoc’h e-darempred an eil gant ar re all ez eus bet krouet ur benveg nevez bloaz zo : ur radio war ar rouedad. Diwanet e oa ar mennozh-mañ e penn Kristian Braz, skrivagner ha troer. Ganet eo an den e Menez Are ha deuet e oa en-dro d’e vro c’henidik pell zo, goude bezañ bet o foetañ bro un tamm e pep lec’h e Europa. « Krog e oa an traoù daou vloaz zo, eme Kristian. Sach-blev ‘oa bet er vro, goude « aloubidigezh » kumun Lokmaria gant kumuniezh kumunioù ar Poc’her. Kement-se ‘noa lakaet tan er vro, rak ar gumun-se ‘oa ‘barzh kumuniezh kumunioù Menez Are a-raok. Ur bern tud ‘oa ‘n em vodet ha kroget o doa da gomz diwar-benn al lojeiz pe an trañsportoù er vro. Goude an darvoudoù-se ‘m eus soñjet e vanke un dra bennak da lakaat an dud d’en em gavout asambles.»\nUr media liesseurt\nArabat klask Radio Ribin war ar post bihan : ne vez skignet ar radio-se nemet war ar rouedad. « Aet e oan da welet Herve Kere e Sant-Riwal, a zo maout war an iñformatik, evit sevel al lec’hienn. Ganeomp-ni hon daou eo bet loc’het an afer», a gont Kristian. Tud all zo deuet da reiñ un taol skoazell dezho. Un eizh bennak a dud zo bremañ oc’h ober war-dro Radio Ribin. Desket o deus buan penaos implijout an enroller. « Animatour radio on bet e-pad pemzek vloaz, setu e ouezan penaos ober. Ur benveg aes da implijout eo », a zispleg Kristian Braz. Mont a ra ar skipailhig tud war an dachenn da welet tud ar vro. « A-drugarez d’ar radio e vez skoulmet un darempred aes gant an dud ». Met ouzhpenn ur radio eo Radio Ribin : ur media liesseurt. Fotoioù, pennadoù, videoioù, tonioù muzik hag anoñsoù bihan a gaver war un dro. Tost 200 pennad zo bet skrivet betek-hen. Kristian e-unan en deus lakaet kalzig a videoioù hag a oa bet filmet gantañ ugent vloaz zo diwar-benn tud Menez Are. Ha plas zo evit an holl. « Emaomp o c’hortoz tud a-youl vat da zont da gemer perzh ! », eme Kristian Braz.\nBrezhoneg, galleg, saozneg … hag all !\nMeur a yezh a vez klevet war Radio Ribin. Ar brezhoneg en deus ur plas a-bouez. Rak daoust da beul ar Roc’h Tredudon n’eo ket aes pakañ ar radioioù e brezhoneg e Menez Are. « Amañ, estreget France Bleu Breizh Izel, ne zeuomp ket a-benn da selaou na Radio Kerne, nag Arvorig FM, na Radio Kreiz Breizh », a gont Kristian. Tud a bep seurt a vez klevet. Aterset eo bet nevez zo Maurice, 86 vloaz, hag a zo bet gov e Karaez hag e Pariz. Moaien zo da selaou ivez un atersadenn e saozneg gant Gareth, kempenner velo e Sant-Riwal. Spi o deus krouerien Radio Ribin e raio berzh o raktres. Sikouret eo bet ar radio gant meur a gumun eus Menez Are, evit gellout prenañ ostilhoù. « Ar pezh a vije brav eo kaout korespondanted e pep kumun bremañ », eme Kristian Braz. Ur sal zo bet roet gant kumun Berrrien, da sevel ur studio e-barzh. Anv ar radio e-unan zo arouezius.« Anvet e oa bet da gentañ ‘’Radio Menez Are’’. Met soñjet hon eus e vefe brav lakaat ‘’Radio ribin’’, evel gwenojennoù ar vro hag a gustum lakaat an dud e-darempred ».\nLiesyezhek : multilingue.\nRouedad : la toile.\nLec’hienn : site.\nRibin, gwenojenn : sentier.\nDe Scrignac jusqu’à Brasparts, en passant par Botmeur ou Berrien, les monts d’Arrée sont bien vastes et nombreux sont les nouveaux habitants qui s’y installent aujourd’hui. Pour créer du lien sur ce territoire étendu, quoi de mieux qu’une radio sur le web ? Kristian Braz, natif des monts d’Arrée, a lancé cette idée, il y a un an. Depuis, Radio Ribin, qui signifie « chemin étroit », fonctionne comme un webmédia, mêlant émissions de radio, vidéos, photos, articles et même petites annonces, pour valoriser les habitants et leurs initiatives. La radio se veut aussi multilingue et met le breton à l’honneur : une opportunité pour les bretonnants, qui ont souvent des difficultés à capter les programmes des radios associatives bretonnes. Depuis peu, Radio Ribin bénéficie même d’un petit studio à Berrien. L’équipe espère convaincre d’autres bénévoles de la rejoindre, par tous les ‘’gwenojennoù’’ (sentiers) possibles !


Pondi – Kêr Napoleon | Destination Coeur de Bretagne - Kalon Breizh\nHome / Ar pep pouezusañ / Pondi – Kêr Napoleon\nPondi – Kêr Napoleon\nUr c’hoant Breizh impalaerel\nNapoleon 1añ, plijet gant identelezh dispac’hel Pondi, a anavezas ivez he ziriad evel ur savlec’h strategel pennañ. An div stêr, ar Blavezh hag an Oud, a zigore hentoù tremenerezh d'an dud ha d'ar marc’hadourezh war-du Naoned, Brest hag An Oriant. Evel-henn e voe diazezoù hon istor impalaerel.\nRaktres un den hag istor ur c’hantved.\nDreistmentek eo raktresoù Napoleon evit tiriad Pondi e penn-kentañ an 19vet kantved. Roet ez eus bet urzh da ganolañ an hentoù-dour ha da sevel e Pondi ar frammoù arme, justis ha melestradur dellezek d’ur pol kêrel bras. Kroget e vez gant al labourioù met an Impalaeriezh a ya d’an traoñ ! Lakaet e vo ar pik echu gant Napoleon III e dibenn ar c’hantved pa zegouezho an tren ha pa vo savet an iliz Sant-Jozeb.\nE kreiz ar straedoù karrezek e weloc’h plasenn an armoù, ti al lezioù-barn, ar savadur ennañ an ti-kêr hag an isprefeti, an iliz Sant-Jozeb, evel kement a arouezioù eus galloud Napoleon !\nDedreuzit kêr Pondi ha dizoloit he neuz soudard, he savadurioù meurdezus hag an doare savaduriñ meur eus marevezh Napoleon.\nUr meizad eo, ur merk, un identelezh gweled en em gav dindani holl gêrioù Europa a rann etreze pajennoù kaerañ hanez Napoleon. Ul lodenn anezhe eo Pondi, evel Ajaccio, lec’h ma oa ganet an Impalaer, pe c’hoazh Waterloo, lec’h m’en doa renet e emgann arouezelañ.\nTi Touristed Pondi Kumuniezh\nPgz : 02 97 25 04 10\nPostel : tourisme@pontivycommunaute.com\nLec'hienn Internet : www.tourisme-pontivycommunaute.com\nBro ar re Roc’han


Journal de Renaud Camus, mardi 8 décembre 2020\ncréée le mercredi 9 décembre 2020, 14 h 14\nmodifiée le mercredi 9 décembre 2020, 14 h 20Plieux, mardi 8 décembre 2020, minuit vingt. Je n’ai pas des rapports faciles avec Causeur, décidément, ni avec sa redoutable patronne, Élisabeth Lévy, ~~~~~ ~~~~ ~~~~ ~~~~~~~~~~ ~~~~~~~~~~~~~ ~~~~~~~ ~~~~~ ~~ ~~~~~ ~~~~~~~~~~, ~~~ ~~~~~ ~~~~~~ ~~~~~~~~~~~~~, superficiellement. L’entretien que ~~’~~~ ~~~~~~ ~~~ ~~~~~~~~ ~~~~~~~~~ ~~ ~~’~~~ ~~~ ~~~~ ~~~~~~~~~~~~~ ~~~ ~~~~ ~~~~~~~~~ ~~~~, ~~~~~~~~~~~~~~ — ~~~~~ ~~~ ~~~~~~~ passe-plats. ~~’~~~ ~~~~ ~~’~~~~~~ ~~~~ ~~’~~~~~~~~ ~~~~ ~~~~~~~~~, qui étaient passe-plats, ~~~ ~~~ ~~~ ~~~~~~~ ~~~~ ~~~~~ ~~~ ~~~~~ ~~’~~~~~~~~~~ ~~~ ~~~~~~~~~, ~~~’~~~ ~~~ ~~’~~ ~~~~~~~ ~~~~~~~~. ~~~~~ ~~~ ~~~~~~~~~~ ~~~~~ ~~~ ~~~~~~ ~~~~ ~~~ ~~~~~ ~~~~ ~~~~~~~~~~, que Mlle Lévy ~~~~~ passe-plats : ~~~~ ~~~~~~~~~~ ~~~ ~~~~ ~~~~~~~~~~~~, ~~~’~~~~~ ~~ ~~~~~~~ ~~~~~ ~~~~~~~~~~~ ~~~~~ ~~~~ ~~~~~~~~~, ~~~ ~~~~~~~ ~~~ ~~~~~~~~ ~~~~~ ~~~’~~~ ~~’~~~~~~~~ ~~ ~~~~. ~~~ ~~~~ ~~~~~~~~~~ de ce jeune ~~~~~~ (~~~ ~~~~~~~~ ~~~~ ~~’~~~~ ~~~ ~~~~~~ ~~~~~~) ~~~~~~~~ ~~~~~-~~~~~ passe-plats ~~~ ~~~~~~, ~~’~~~~-~~-~~~~~ ~~~~~~~~~~~~ ~~~~~~~~~~~~~~, ~~~ ~~~~~~~~, ~~~~ ~~~~~ ~~~ ~~~ ~~~~~~~~~~~ ~~~ ~~~~~~~, ~~~ ~~~ me mettant pas ~~~~~~~~~~~~~ ~~~ ~~~~~~~~~~~, ~~~ ~~~~~-~~~~~ ~~~~~ ~~~~~~~~~~~ ~~~~~~~~~~~~ ~~~~ ~~~~~~~~~, ~~~ ~~~ ~~~~ ~~~~~~~~~~~~~~ ~~~~ ~~~~~ ~~~~~~ ~~~ ~~~~~~~~~~, ~~~ ~~~ ~~~~~ ; ~~~~~ ~~~~~~ ~~~ ~~~~~ celles qu’on m’a ~~~~~~~, ~~~ ~~~ ~~~~~ ~~~~ ~~~~~ ~~~~ ~~~~~~~~~, ~~~ ~~~ ~~~~ ~~~ ~~~~ ~~~~~~~~~~~, ~~~ ~~~ ~~~~~~~~~~~~ ~~~~~ ~~~~ ~~~ ~~~~ ~~~~~~ ~~~~ ~~~ ~~~~ ~~ ~~~~~~~~~ et j’y ai ~~~~~~~~ ~~~~~ ~~~~~~~~~ ~~~ ~~~~~, ~~~~~ ~~~~~~~~~~~, ~~~~~ ~~’~~~~~ ~~~ ~~. ~~~ ~~~~~~~~~~~, ~~~~~~ ~~~~ ~~~~~~-~~~~~ ~~~ ~~~~~~ ~~~~ ~~~~~~~. ~~~ ~~~ ~~~~~ ~~~~ ~~~~~~~~~~ ~~~~ ~~~~~ incriminées, ce n’est ~~~~~~~~~ ~~~~ ~~~ ~~~~~~ ~~~’~~~~~~ ~~~ ~~~~~~~~~~~~ pas.\nÉlisabeth ~~~~~ ~~’~~~ ~~~~~~~ ~~’~~~~~~~, ~~~~ ~~~ ~~~~~ ~~~~ ~~~~~~~~ ~~~ ~~~~~~~~~~~ ~~~~ ~~~~~~~~~~~~, ~~~~~ ~~~~ ~~~~~~~~~~. ~~~~~~~~~~ ~~~~~~ ~~’~~~~~~~~~~~~ à elles, les ~~~~~~~~~ ~~~’~~~ ~~~~~~~~~ ~~~~~ ~~~~~~~ ~~~~~~~~~~~~~~~~ ~~~~~~~ ~~~~ ~~’~~~ ~~~~~ ~~~~~~~~~, ~~~ ~~~~~~~~~ ~~~~~~ ~~ ~~~ ~~~~ ~~~~~ ~~~ ~~~~~~~~ ~~~ ~~~~~~~~~~~~~ ~~~~ ~~~~~ ~~~~~~~~~~, ~~~~~ ~~~ résultat qui aurait ~~~~~~ ~~~~~~~ ~~’~~~~~ ~~~~~~~, ~~~~~~ ~~~~~~~~~~~~~~~ ~~~ ~~~~~~~~~~~~~ ~~~~~ ~~~~~, ~~~ ~~~~~ ~~~ ~~~~~~~~~ ~~~ ~~~~~ ~~~~~ ~~~ ~~~~~~~~ ~~~ ~~~~~~. ~~~ ~~~~~ ~~~ ~~~~~~~ ~~~~~~ ~~~~~~ à la rédaction ~~~ Causeur, ~~~~ ~~~ ~~~~~~~ ~~~ ~~~~ ~~~ ~~~~~~~ ~~ ~~~~ ~~~~~~ ~~~~~~~~~~ ~~~~~~~~~~ ; ~~~ ~~~~~ ~~~ ~~’~~~~~~~~ ~~~~-~~~~~, ~~~~~ ~~~~~~ ~~~ ~~~ ~~ ~~~~~~~~ ~~~~~~~ ~~~~~~~~~ de temps, que ~~~ ~~’~~~ ~~~~ ; ~~~ ~~~~~ ~~~~~~~ ~~’~~~~~~~~~~ ~~~~~~ ~~’~~~~~~~~, ~~~~~ ~~’~~~~~~~~~~~ ~~~~~~~~ ~~~ ~~~~ ~~~~~~ ~~~~~ ~~~~~~ ~~~~~~~~~~ ~~~~~~~ ~~~~~ ~~~~~, ~~~ ~~’~~~~~~~~~~~ ~~~ ~~~ ~~~~~~~ ~~~~~~~ une fois en ~~~~~~~~~~~~, ~~~ ~~~ ~~’~~~~ ~~~~, ~~~~~ ~~~ ~~~~~-~~~~~, ~~~ ~~~~~~~ ~~’~~~~~~~…\nvoir l’entrée du mardi 8 décembre 2020 et son image dans Le Jour ni l’Heure


Borkum - Wikipedia\nBorkum (Boarkum e frizeg) zo unan eus Inizi Friz ar Reter, en Alamagn, en arvor Mor an Hanternoz. An enzenn gornokañ eus an enezeg eo, hag an hini vrasañ ivez e-touez ar seizh enezenn a zo annezet, gant 31 km2. Er reter dezhi emañ Juist ha div enezennig didud, Kachelotplate ha Memmert, er c'hornôg dezhi emañ enez Rottumeroog, a zo en Izelvroioù.\nBorkum, gwelet eus lein an tour-tan kozh\nUr gumun eo Borkum ivez, e Landkreis Leer, e stad Niedersachsen. Annezet eo gant 5 175 a dud (e dibenn 2013). Ul lodenn eus an enezenn zo e Park Broadel Wattenmeer. Mont da enez Borkum a c'haller ober eus an douar-bras, adalek porzhioù Emden, en Alamagn, ha Eemshaven, en Izelvroioù\nLec'hienn ofisiel Borkum\nAdtapet diwar « https://br.wikipedia.org/w/index.php?title=Borkum&oldid=1598205 »\nDernière modification le 29 Her 2014, à 18:11\nKemmoù diwezhañ degaset d'ar bajenn-mañ d'an 29 Her 2014, da 18:11.


Hartlepool zo ur gêr hag ur porzh e biz Bro-Saoz, e kontelezh Durham, war lez Mor an Hanternoz, 415 km eus Londrez, 12 km en hanternoz da Middlesbrough ha 27 km er c'hreisteiz da Sunderland. Emañ dindan kuzul ar Borough of Hartlepool, a-gevret gant kêriadennoù amezek evel Seaton Carew, Greatham hag Elwick.\nHartlepool e kontelezh Durham, e Bro-Saoz.\nSavet e voe Hartlepool er VIIvet kantved en-dro da abati Hartlepool. Ur porzh e voe er Grennamzer. Dre an hent-houarn e voe liammet ouzh ar glaouegi e 1835. Kreskiñ a reas ar sevel listri, hag e Kerzu 1914 e teuas morlu Alamagn da vombezañ ar porzh ma voe lazhet 117 den.\nGoude bezañ bet distrig eus kontelezh Cleveland e teuas e 1996 Hartlepool da vezañ Amaezerezh unvan e diabarzh kontelezh lidel Durham .\nMogerioù kêr, eus ar XIVvet kantved\n↑ Load kefridiel Amaezerezh unvan Hartlepool\nAdtapet diwar « https://br.wikipedia.org/w/index.php?title=Hartlepool&oldid=1853430 »


Poltred Eugène Delacroix e 1858 gant Félix Nadar\nEugène Delacroix a oa ul livour gall ganet d'ar 26 a viz Ebrel 1798 e Charenton-Saint-Maurice hag aet da Anaon d'an 13 a viz Eost 1863 e Pariz. Merzhet e oa bet e-pad saloñs Salon de peinture et de sculpture 1824, savet en doa er bloavezhioù goude-se oberennoù awenet gant istorigoù istorel pe lennegel kement ha gant darvoudoù e amzer pe e veaj er Maghreb. D'an oad a 40 vloaz, e vrud a zo uhel a-walc'h evit kaout koumanantoù gant ar Stad c'hall.\nE bed ar pentur gall en XIXvet kantved, Delacroix a vez lakaet war-raok evel arzour pennañ al luskad romantel. Livet en doa bet war taolennoù pe savet kinkladurioù solieroù ha savadurioù foran. Marvet eo e 1863 gant an dorzhellegezh d'an oad a 65 bloaz. War e lerc'h e oa chomet engravadurioù lies, pennadoù bet skrivet evit kelaouennoù hag ur skrid-buhez a voe embannet nebeut amzer goude e varv hag adembannet abaoe.\nLa liberté guidant le peuple taolenn brudetañ Eugène Delacroix\nAdtapet diwar « https://br.wikipedia.org/w/index.php?title=Eugène_Delacroix&oldid=1737943 »\nKemmoù diwezhañ degaset d'ar bajenn-mañ d'an 1 C'hwe 2017, da 11:46.


Banane…zenn – Stefan Carpentier\nEr beure all e c’houlennas ma mab ar frouezhenn-se ur mell mousc’hoarzh ouzh e vuzelloù rak e galleg e oa bet goulennet gantañ da gentañ. Distaget en devoa « banane » ken splann ha tra. Ha n’ouzon ket petra a oa c’hoariet gantañ met kemeret en devoa e amzer, sellet ouzhomp ha lavaret fraezh: « bananezenn ». Gouzout a rae en devoa cheñchet yezh ha graet a-ratozh-kaer.\nGwech ha gwech all e teu an divyezhegezh en un doare all hag a ziskouez en deus tapet gouiziegezh en div yezh. Deuet e oa poent d’e vamm mont da labourat, ha pa oa o klemmichal em boa lavaret:\n– E-giz-se emañ, poent eo da vammig mont.\n– Ne mont pas, emezañ.\n– Graet ‘teus kakac’h.\n– Non, pas graet kakac’h.\nFentus eo pegen disheñvel e c’hall bezañ daou vugel, desavet er memes doare, e-keñver ar yezh. Ne rae ket e c’hoar kement gant ar brezhoneg er memes oad ha koulskoude e oa distagellet mat dija. Ha bommoù a zeu gantañ ken dic’hortoz ha tra. Dek gwech e lavaro: « I(l) pleut beaucoup. » Hag a-greiz-pep-kreiz e lavaro: « Glav a ra. » Hervez e froudenn. N’eus ket da glask pelloc’h. Keñveriañ a c’hallfemp ober gant ar bommoù saozneg (pe ur yezh all) a c’hall dont a-wechoù peogwir e seblant din klotañ mat gant ar mare, gant ar frazenn a-raok pe gant ma imor.\nDa ziwall zo avat. Gwech a vez e vezer techet da glevet div yezh pa ne vez ken nemet unan evel ar skouer fentus se tennet eus levr Erwan Hupel, Yudal!:\n« Nekekoul » ne dalvez ket dre ret kement ha « n’eo ket cool. »\nAuteur StefanPublié le 17 octobre 2013 Catégories Brezhoneg, Brezhoneg er gêr, Non classé\nPrécédent Article précédent : Brezhoneg dre gaer pe dre heg?\nSuivant Article suivant : Ger an deiz #8


Dentouriezh - Wikipedia\nDentourien o labourat\nE ti an dentour, gant James le Palmer etre 1360-1375\nAn dentouriezh a zo ur skourr eus ar medisinerezh gant lodennoù lies evel studiadennoù, diouganañ, an diarbennerezh, pareañ ar c'hleñvedoù, dizurzhioù kavenn ar genoù. Estroc'h evit ober war-dro an dent a ra an dentouriezh met ivez war-dro glaourgenn ar genoù, kement hag an holl lodennoù eus ar c'horf a vez liammet gant ar genoù, dreist-holl takad ar javed hag an dremm.\nEvit darn an dud an dentouriezh a zo liammet gant an dent nemetken, en gwirionez tachenn oberiant ar skiant-se a zo kalz ledanoc'h evit an dent.\nIstor an dentouriezh a zo tost ken kozh evit istor Mab-Den hag ar sevenadur ar prouennoù koshañ eus ar pareañ-se a vez oadet da 7000 AJK. Kavet ez eus bet prouennoù istorel e-pad Sevenadur traoñienn an Indus (e-tro 3 300 AJK) o tiskouez anat dent hag a oa bet toullet. Ar re-se a oa kozh tro 9 000 bloaz. Gwelet e vez an dentouriezh hag ar surjianerezh dentoù evel skourr koshañ eus ar medisinerezh.\nAdtapet diwar « https://br.wikipedia.org/w/index.php?title=Dentouriezh&oldid=1961058 »


Pajenn:Franklin - Ledan - Guizieguez ar pautr-cos Richard.djvu/10 - Wikimammenn\nPajenn:Franklin - Ledan - Guizieguez ar pautr-cos Richard.djvu/10\nc’hoas. An taxou-se a zo eus un hevelep natur, n’e deo qet possubl d’ar recevourien na diminui o foez, nac oun delivra diouto. Gouscoude, beza e zeus un dra benac da esperout evidomp, mar fell deomp heuilla ur c’husul vad ; rac, evel a lavar ar pautr-cos Richard, Doue a lavar d’an den : En em sicour, ha me a sicouro ac’hanout.\nPeguement a amzer na roomp-ni qet d’ar c’housqet, en tu-all d’ar pez a dlefemp naturelamant rei dezàn ? Ancounac’hât a reomp penaus Louarn cousqet, na guemer qet a yer, ha penaus hor bezo amzer aoüalc’h da gousqet, pa vezimp er bez. Mar deo an amzer ar preciussa eus an oll vadou, ar c’holl eus an amzer, evel a lavar ar pautr-côs Richard, a die ive beza ar brassa eus ar prodigaldet, pa zeo güir, evel m’el lavar c’hoas, an amzer gollet n’en em gav james, ha penaus ar pez a halvomp amzer aoüalc’h, en em gav atao re vêr. Courach eta, hac agissomp epad ma ellomp. Gant ma vezimp actif, e refomp calz muioc’h, gant nebeutoc’h a boan. An didalvoudeguez a rent oll poanius, an ingin\nAdtapet diwar « https://br.wikisource.org/w/index.php?title=Pajenn:Franklin_-_Ledan_-_Guizieguez_ar_pautr-cos_Richard.djvu/10&oldid=147045 »\nKemmoù diwezhañ degaset d'ar bajenn-mañ d'an 16 Du 2018, da 15:15.


Buhez ar Zent. pages 792, 793, 794. Encyclopédie Marikavel.\npages 792, 793, 794\nEskob Aleth (***- 621)\nMalo a oa ginidik eus a Vro-Geumri. Beleg hag abad oa da dregont vla, hag e teuas en Bro-Arvor war-dro hanter ar c'houec'hvet kantved, gant eun tregont diskib bennak. Douaran reas en eur gourenezen tost da gêr Aleth, en Breiz-Uhel, ha dioustu en em lakas da brezek Jezuz-Krist en Aleth, en Korseul ha war ar mêziou tro-war-dro.\nDont a reas c'hoant d'ezan da vont da ganan oferen ar Zul-Fask, da Gorseul. Mes ar gloareged a oa gantan o devoa ankouaet ar gwin oferen hag ar c'halur. En keit ma oad o vont da gerc'hât an treo-ze en kêr, Konomor, ar roue eskummunuget, a deuas ive di gant ôtrone e lez, hag a gavas war e hent eun toulladik tud o vont en eur ouelan da zebelian eun den yaouank pinvidik. Ar roue a oe poaniet bras o welet pegen glac'haret e oant. Lavaret a rejod d'ezan, en eur ziskouez an iliz 'lec'h ma tlee Malo oferen-nan :\n- En iliz-ze zo eur beleg santel, e hano Malo, hag a ra treo souezus. Mac'h afec'h d'hen kaout, ôtrou, e c'hallje, goude bezan pedet e Zoue, lakat an den-man da zevel eus a varo da veo !\n- Pelec'h eman an den ho peus komzet anezan ?\n- Setu hen aze, stouet d'an douar, o pedi e Zoue.\n- Lavaret d'ezan sevel ha dont d'am c'haout.\nMalo a deuas, mes ne zaludas ket ar roue, hag ar roue ne c'houlennas ket e vennoz. Kement hini a oa eno a c'houlennas neuze ouz ar zant rei ar vue d'an den yaouank :\n- An Otrou Doue hepken, eme heman, a c'hall ober an dra-ze.\nKoulskoude, o welet pegen bras oa o glac'har, e lavaras :\n- Digaset ar c'horf d'an iliz, ma vezo grêt warnezan pedennou ar re varo.\nPa oe digaset ar c'horf-maro d'an iliz, Malo a reas d'an holl mont er-mêz, ha ne zalc'has en e gichen nemet e gloareged. Stoui a reas neuze d'an douar hag e pedas a greiz kalon. Pa zavas en e zav, an den maro a zavas ive eus e arched.\nE-touez ar bobl a oa bodet eno evit goueliou Pask, e oa kement a baganed hag a gristenien. Holl o devoa c'hoant da welet an oferen.\nGoude hirr gortoz, e oe kommanset; mes war-lerc'h ar Gredo, e renkjod adarre pôz; ne gaved ket en Korseul nag eur banne gwin nag eur c'halur. Ar baganed o devoa en em glevet evit ober c'hontrol ouz ar gristenien. Ar roue Konomor hag ar bobl a deue da skuizan o c'hortoz; ar zant a reas neuze eur c'halur gant eur men eus an ôter hag a droas an dour en gwin; en doare-ze e c'hallas achui e oferen.\nMalo a zavas eleiz a vanatiou. Labourât douar a rê ive. Eun devez ma oa et d'e bark, e lemas e vantel hag e lakas anezi en pign ouz eur wezen dero. Eul laouenanig a deuas hag a dovas eun u enni.\nD'abarde, p'en devoe achuet e zevez, Malo a yeas da gerc'hât e vantel. Pa welas an u e chomas souezet hag e lavaras : « Doue holl-c'halloudek, c'houi eo ho peus laket al lapous bihan-ze d'ober e nez em mantel. Ma leman anezi digantan e kollo e u. » Ha kentoc'h evit ober an disteran poan d'al laouenanig, ec'h eas d'ar gêr, o lezel e vantel ouz ar skourr, ken e oe savet an evned bihan.\nGoude bezan tremenet daou-ugent vla o kelenn ar baganed, oc'h ober vad da gorf ha da ene an dud a oa war e dro, ar bobl a c'houlennas digant Judaël, roue an Domnone, sevel eun eskopti en Aleth ha lakat Malo da eskob.\nAr manac'h santel a yeas da Dour hag eno e oe konsakret eskob; eur wech dizro d'e eskopti, e labouras c'hoaz muioc'h da astenn endro d'ezan rouantelez Jezuz-Krist. Koulskoude e brezegennou ne blijent ket d'an holl, d'ar re fall, dreist-oll. Klask a rejont noazout outan. Eur manac'h koz, hag a oa diouz e du, a oe stlapet gante er mor ha beuzet.\nO welet kement-se, Malo a gwitaas ar vro, hag 'n em dennas en Luxeuil, elec'h ma oa neuze sant Kolomban. Pa gredas e oa torret d'e enebourien, e teuas endro, mes digemer fall a oe grêt d'ezan, hag hen 'kuit adarre.\nAn Otrou Doue a skoas neuze bro Aleth, o tigas warnezi eur zec'hor vras. Daoulagad Alethiz a zigoras neuze; mont a rejont da glask ar zant, ha dre forz pedi anezan, e c'halljont e lakat da zont gante d'e eskopti. Kerkent ha ma 'nem gavas er gêr, ar zec'hor vras a baouezas. Sant Malo a varvas en Aleth, war-dro an oad a gant vla, er bla 621. Aboue, ar gêr-ze a doug e hano.\nEun dra hag a ver en gortoz anezan digant kement hini a zo bet astennet an dorn d'ezan war hent ar vue, eo an anaoudegez vat.\nAn anaoudegez vat a zo eun dra red; ha koulskoude, nag a zianaoudegez a zo war an douar-man ! Nag a hed gwech bemde e welomp o tont da wir lavar ar re goz :\nNag a bed tad, nag a bed mamm o deus poaniet blaveziou ha blaveziou; o deus dispignet gant o bugale o danve, o yec'hed hag; o nerz, hag a ve gwelet, en o c'hozni, prest da vervel gant an naon.\nHag ar pez a zo gwir pa gomzer eus ar vad grêt d'ar c'horfou, a zo ken gwir-all, siouaz, pa gomzer eus ar vad grêt d'an eneou. Abalamour d'eze, ar veleien o deus dilezet pep tra; labourât se reont, hep paouez, da lakat ar vertuziou kaeran da zevel enne.\nRed eo eta, da vihanan, anaout ar vad a reont ha komz aneze gant doujanz. « Arabad eo d'ec'h, eme sant Pôl da gristenien e amzer, ankouât ar re ' zo bet o ren ac'hanoc'h hag o deus prezeget d'ec'h komzou Doue. Mementote prœpositornm vestrorum qui vobis : locuti sunt verbum Dei. (1) »\nAn holl a gomz eus ar beleg, hag ar re a anave anezan au nebeutan eo a drouk-komz anezan ar muian. Evit gouzout petra eo, n'et ket d'an tiegeziou dizoue, eno n'eus hano mat ebet; n'et ket d'ar skoliou dizoue, eno n'eo nemet eur spontailh; n'et ket d'ar skridou dizoue, eno ne rêr nemet e labean. En tiegeziou dizoue, er skoliou dizoue, er skridou dizoue, n'anavezer ar beleg nemet diouz an tu gin; anaout eun dra diouz an tu-ze, n'eo ket hen anaout eo. Evit anaout ar beleg diouz an tu mat, darempredet anezan ha goulennet petra eo digant an hini en 'deus hen grêt, hag e lavaro d'ec'h eo «holen an douar, sal terrœ; ha sklerijen ar bed, et lux mundi. » Neuze e ouvefet ar wirione.\n(1) Ad. Heb. XIII, 7.


An aviel hervez Sant Lukaz - Pennad 12 - Le Diocèse de Quimper et Léon\nAccueil - Les évangiles en breton - An Aviel hervez Sant Lukaz - Traduction Danielou - An aviel hervez Sant Lukaz – Pennad 12\n1 Neuze en em vod ar boblad-tud, dre vilierou, beteg pignad war an treid, an eil d’egile. Krogi a ra Jezuz da lavared, ha d’e ziskibien da genta : « Diwallit diouz goell ar farizianed hag a zo ar pilpousèrèz. 2 N’eus netra holoet hag a jomo heb beza dizoloet. N’eus netra guzet hag a jomo heb beza anavezet. 3 Evel-se eta, pep tra ho-po lavaret en deñvalijenn a vo klevet er sklêrijenn. Hag ar pez ho-po lavaret e pleg ar skouam, er haoiou, a vo embannet war al leurennou-toenn »\n4 « Lavared a ran deoh, ma mignoned, n’ho-pet ket aon rag ar re a laz ar horv : ne hellont ober tra all ebed goude-ze. 5 Med emaon o vond da ziskouez deoh piou ho-peus da gaoud aon razañ : ho-pet aon rag an neb e-neus ar galloud da stlepel er jehenn, goude m’e-neus lazet. Ya, lavared a ran deoh : hennez ho-pet aon razañ.\n6 Daoust ha ne vez ket gwerzet pemp filip evid daou wenneg ? Ha ne vez dizoñjet nikun anezo dirag Doue. 7 Kontet eo blevennou ho penn zoken, oll anezo. Bezit dizaon : talvoud a rit-c’hwi dreist eun nijad filiped.\n8 Lavared a ran deoh : neb piou bennag en em zisklêrio a-du ganin, dirag an dud, en em zisklêrio mab an den a-du gantañ ive, dirag êlez Doue. 9 Ha neb piou bennag e-no ma nahet, dirag an dud, a vo nahet dirag êlez Doue ».\n10 « Neb piou bennag a lavaro eur gomz a-eneb mab an den, e vo pardonet kement-se dezañ. Med an hini e-no lavaret eur ger dizakr a-eneb ar Spered Santel, ne vo ket pardonet an dra-ze dezañ ».\nAr Spered a zesko deoh\n11 « Pa viot kaset dirag ar zinagogennou, dirag an dud halloudeg, ha dirag ar pennou-braz, arabad deoh beza nehet evid gouzoud penaoz ha gand peseurt komzou en em zivenn, ha petra lavared. 12 Rag ar Spered Santel eo a zesko deoh, d’an eur-ze justamant, petra ho-po da lavared ».\nDiwallit diouz peb gwall hoantegez\n13 Eun den bennag, a-douez an dud, a lavar da Jezuz : « Mestr, lavar d’am breur lodenna an hêrez ganin ». 14 Respont a ra dezañ : « Paotr, piou e-neus laket ahanon da vamer pe lodenner warnoh ? » 15 Lavared a ra dezo : « Gwelit ! Diwallit diouz peb gwall hoantegez, rag, daoust m’e-neus eun den bennag pinvidigeziou, ne zeu ket talvoudegez e vuhez euz e vadou ».\nAn den pinvidig diskiant\n16 Lavared a ra dezo eur barabolenn : « Puill eo bet an eost war douarou eun den pinvidig. 17 Soñjal a ra ennañ e-unan : “Petra ’rin ? emezañ, N’em-eus ket plas a-walh da horren ma eost. 18 Setu , emezañ, ar pez a rin : distruja ma hrignoliou ha sevel reou all brasoh. Enno e tastumin ma ed a-bez ha ma madou. 19 Hag e lavarin d’am ene : Ma ene ! kalz madou az-peus berniet, evid hir bloaveziou ; diskuiz, debr, ev ha gra chervad”. 20 Doue a lavar dezañ : “Den diskiant ! En noz-mañ e vo goulennet da ene en-dro diganit. Da biou e vo ar pez az-peus-te dastumet ?” 21 Evel-se e vo kont gand an hini a zastum evitañ e-unan, e-leh dond da veza pinvidig dirag Doue ».\n22 Lavared a ra Jezuz d’e ziskibien : « Bez’ e lavaran deoh : bezit dineh evid ho puhez : petra debri ? hag evid ho korv : gand petra e wiska ? 23 Rag talvoud a ra ar vuhez muioh eged ar boued hag ar horv muioh eged ar wiskamant. 24 Sellit ouz ar brini : ne hadont ket ha ne vedont ket ; n’o-deus na kel na krignol, ha Doue a vag anezo. Pegement e talvezit-c’hwi muioh eged al laboused. 25 Piou en ho-touez a hell, dre forz tregas, lakaad eun ilinad ouspenn da hirder e vent ? 26 Ma jomit dihouest, evid kennebeud zoken, perag beza nehet gand an traou all ? 27 Sellit ouz al lili : ne nezont ket ha ne wiadont ket. Me a lavar deoh a-vad penaoz n’eo ket bet Salomon zoken, e-kreiz e hloar, gwisket evel unan anezo. 28 Ma vez gwisket evel-se gand Doue geot ar parkeier hag a zo beo hirio hag a vo taolet warhoaz en tan, pegement muioh e raio evidoh, tud dister o feiz ! 29 Ha c’hwi, arabad klask : petra debri ? petra eva ? Bezit dineh, 30 rag setu aze an oll draou ez eus klask warno gand ar bayaned. Med ho Tad a oar mad ho-peus ezomm anezo. 31 Klaskit kentoh e rouantelez hag kement-se a vo roet deoh ouspenn. 32 Bezit dizaon, tropell vihan, plijet eo bet d’ho Tad roi deoh ar rouantelez. »\nEl leh m’ema ho tenzor, ema ho kalon\n33 « Gwerzit ho maclou hag o roit en aluzenn. Grit evidoh yilhier ha ne gosaont ket, eun teñzor en neñvou ha n’a ket da goll, elleh na zeu ket al laer tost ha na grign ket an tartouz. 34 Rag, el leh m’ema ho teñzor, aze ema ive ho kalon ».\nO havoud a ray war evez\n35 « Chomit gand eur gouriz en-dro d’ho kroaz-lez ha gand ho lampou war-elum. 36 Ha bezit-c’hwi heñvel ouz tud o hortoz o mestr pa zeuio d’ar gêr, war-lerh an eured, evid digori dezañ, dioustu pa zegouezo hag e skoio. 37 Eüruz ar zervicherien-ze a vo kavet dihun pa zeuio o mestr. Amen, e lavaran deoh : lakaad a ray e houriz, ober dezo azeza ouz taol hag o zervicha, en eur dremen euz an eil d’egile. 38 Ma teu d’an eil pe d’an trede beilladenn, ha m’o hav evelse, eüruz an dud-se ».\n39 « Komprenit mad : m’ e-nije mestr an ti gouezet da bed eure teufe al laer, e-nefe beillet ha n’e-nefe ket lezet e di da veza toullet. 40 C’hwi ive, bezit war evez : dond a ray mab an den d’an eur na gredit ket. »\nMerour feal pe droug\n41 Pèr a lavar : « Aotrou, daoust hag e lavarit ar barabolenn-ze evidom-ni, pe evid an oll dud ? » 42 Respont a ra an Aotrou : « Piou eta eo ar merour feal ha fur hag a vo lakeet gand ar mestr e penn e zervicherien, evid roi dezo ar muzul ed d’ar mare mad. 43 Eüruz ar zervicher-ze a vo kavet oh ober kemend-all pa zeuio e vestr en-dro. 44 E gwirionez, e lavaran deoh : lakeet e vo e penn e oll vadou.\n45 Med ma lavar ar zervicher-ze, edon e galon : ‘Dalea a ra ma mestr’, ha ma krog da skoi war ar vevelien hag ar mitizien, da zebri, da eva ha da veza mezo, 46 e teuio mestr ar zervicher-ze d’an devez n’ema ket o hortoz ha d’an eur na anavez ket. E gas a ray a-gostez hag e lakaad e-touez ar vevelien droug ».\nKiriegez ar zervicher\n47 « Ar zervicher-ze hag a anavez bolontez e vestr ha n’e-neus aozet netra na greet e volontez, hennez a vo skoet kalz warnañ. 48 Med an hini na oar ket hag a ra ar pez a verit kastiz, ne vo ket skoet kement warnañ. Kalz e vo goulennet digand an hini a zo bet roet kalz dezañ, ha nep piou bennag a zo bet fiziet kalz ennañ, e vo goulennet kalz digantañ ».\nAn tan war an douar\n49 « An tan on deut da daoler war an douar. Ha pebez c’hoant am-eus e vefe elumet dija ! 50 Eur vadeziant am-eus da veza badezet drezañ. Ha pebez mall am-eus e vefe kaset da benn ! »\nN’eo ket ar peoh medan disparti\n51 « Kredi a ra deoh on deut da zegas ar peoh war an douar ? N’on ket, a lavaran deoh, med kentoh an disparti. 52 Rag adaleg bremañ, e vo disparti etre pemp den er memez ti : tri a-eneb daou ha daou a-eneb tri. 53 Dispartiet e vo tad a-eneb mab ha mab a-eneb tad, mamm a-neb merh ha merh a-eneb mamm, mamm-gaer a-eneb gwreg ha gwreg a-neb mamm-gaer ».\nAnaoud sinou an amzer\n54 Lavared a ra d’an dud : « Pa welit koumoul o tond euz tu ar hornog, e lavarit dioustu : “Glao a vo” hag evel-se e c’hoarvez. 55 Ha pa hwez avel ar hreisteiz, e lavarit : “Tomm e vo” hag evel-se e c’hoarvez. 56 Pilpouzed ! Gouzoud a rit anaoud neuz an douar hag an oabl ha penaoz n’ouzit ket anaoud sin ou an amzer-mañ ? »\nEn em renka a-hed an hent\n57 « Perag eta chom, c’hwi hoh-unan, heb merzoud ar pez a zo reiz ? 58 Evel-se, p’emaout o vond gand da enebour da di eur penn-rener, klask en em reñka gantañ a-hed an hent, evid na gaso ket ahanout dirag ar barner ; hemañ. a lakaio ahanout etre daouarn ar gward, ha gand ar gward e vi taolet en toullbah. 59 Lavared a ran dit : ne ’z i ket er-mêz ahano ken n’az-po ket paeet beteg al liard diweza ».


Loeiz Dujardin - Wikipedia\nLoeiz Dujardin (Louis Marie Dujardin e marilhoù an ti-kêr) (Lokournan, 17 a viz Mae 1885 – Lokournan, 21 a viz Ebrel 1969) a oa mezeg eus e vicher hag aozer skridoù war al lennegezh vrezhonek war e amzer vak.\n2 Ar gouizieg\n5 Liammoù divaez\nGenidik e oa eus Lokournan e Bro-Leon. Desavet e voe gant ur voereb kozh, rak mervel a reas e vamm pa c’hanas he bugel. Goude ar skol e Lokournan hag e Lesneven ez eas da studiañ ar vezegiezh, da Roazhon da gentañ ha da v-Montpellier da c’houde. Eno e voe prezidant Breuriezh ar Studierien Vreton. Tapout a reas, da 27 vloaz, e zoktorelezh war ar vezegiezh gant un dezenn anvet « Basse-Bretagne et Bas-Bretons : étude d’hygiène » ("Breizh-Izel ha Breizhizeliz : studiadenn war ar yec’hedouriezh"). Distreiñ a reas da Lokournan hag eno e tremenas e vuhez evel mezeg familh.\nE-pad ar Brezel-bed Kentañ ez eas d’an arme ha medisin e voe war an talbenn adalek an 20 a viz Here 1914. Chom a reas d’ober war-dro ar soudarded c’hloazet betek an 12 a viz Meurzh 1919, war-bouez ur pennad e 1917 ma voe adkaset en a-dreñv dre ma oa klañv. Anvet e voe da varc’heg en urzh al Lejion a enor, evit ar perzh a gemeras er brezel-bed kentañ. E 1939 e voe galvet d’an arme adarre, met chom a reas e Breizh, evel rener ospital-soudarded Landreger da gentañ hag e Trebeurden da c’houde.\nAr gouizieg[kemmañ | kemmañ ar vammenn]\nE-kichen e vicher mezeg e pledas a-zevri, a-hed e vuhez, gant studiadennoù war istor Breizh, ar brezhoneg hag e lennegezh. Degemeret e voe e Gorsedd Breizh e 1911, gant an anv barzh Loeiz Locronan D'ar mare-se ivez e oa ezel eus Kevredigezh Vroadel Breizh (U.R.B.), met kuitaat a reas ar strollad-se e miz Gwengolo 1911, e-pad kendalc'h Lokournan... Prezidant ar Bleun-Brug e voe eus 1920 da 1927. Etre 1922 ha 1925 e reas war-dro Emgleo Sant Iltud, ur gevredigezh katolik savet evit embann ha skignañ levrioù brezhonek. Sevel a reas pennadoù en ur bern kelaouennoù, brezhonek ha gallek : Feiz ha Breiz (pennadoù war ar yec’hed, dreist-holl, etre 1912 ha 1928), Gwalarn, Sav, Arvor (pennadoù sinet Loeiz Lok diwar-benn ar skrivagnerien vrezhonek), Kaierou Kristen, Kroaz Breiz, Mouez Sant Ronan (kannadig Lokournan), Les Cahiers de l'Iroise.\nSant Ronan (e brezhoneg), Brest, Imprimerie de la Presse libérale, 1935\nSaint Ronan. Notes sur sa vie et sur son culte (e galleg), Brest, Imprimerie de la Presse libérale, 1935 ; eil embannadur adwelet ha kresket e 1935 ivez.\nLanber, eur barrezig a Vro-Leon, Moullerezh Kreiz, Roazhon, 1942\nGwerz Lazadeg Skolidigou Itron Varia Montroulez, ti-moullañ ar C’hastell, Brest, 1943\nLa Vie et les Œuvres de Jean-François-Marie-Maurice-Agathe Le Gonidec : Grammairien et Lexicographe breton, 1775-1838, rakskrid gant Pêr ar Rouz, Brest, Imprimerie Commerciale & Administrative, 1949.\nMatériaux pour servir à l’histoire de la langue bretonne : les œuvres en langue bretonne du R.P. Julien Maunoir, 1606-1683, embannet gant an oberour, 1958.\nToponymie de la côte bretonne entre le Conquet et Argenton, enquête de Louis Dujardin, Paris, Imprimerie nationale, 1953.\nToponymie nautique de l'île de Batz et de ses abords, enquêtes de Louis Dujardin-Troadec et Alain Le Berre, Paris, Imprimerie nationale, 1965\nCalendriers iconographiques anglais de 1525 et 1396, inspirateurs probables des cartographes bretons du Conquet (XVIe siècle), Louis Dujardin-Troadec, Paris, 1965\nLes Cartographes Bretons du Conquet, la navigation en images, 1534-1650, rakskrid gant Henri Dyèvre, pennad-digeriñ gant Michel Mollat, Brest, Imprimerie Commerciale & Administrative, 1966\nHor Skrivagnerien (dastumad eus pennadoù Dujardin embannet er gelaouenn Arvor), levrenn 1 (1992) ha levrenn 2 (1995), Mouladurioù Hor Yezh\nArMen, n°198, janvier-février 2014, Louis Marie Dujardin, médecin photographe, gant Audrey Civran\nDalc'homp Soñj, niv. 17, 1986, Un érudit breton Louis-Marie Dujardin (1885-1969), gant Yann Bouëssel du Bourg\nDalc’had luc’hskeudennoù L. Dujardin e diellaoueg Penn-ar-Bed\n↑ Philippe Le Stum, Le néo-druidisme en Bretagne, Éditions Ouest-France, 1998, p. 122\n↑ Le néo-druidisme en Bretagne, pp. 127-129\nAdtapet diwar « https://br.wikipedia.org/w/index.php?title=Loeiz_Dujardin&oldid=1988924 »\nKemmoù diwezhañ degaset d'ar bajenn-mañ d'an 27 Ebr 2022, da 07:34.


Pajenn:Perrot - Bue ar Zent.djvu/390 - Wikimammenn\nPajenn:Perrot - Bue ar Zent.djvu/390\nvez a dremenas en katakombou Sant-Kalist ; mont a rê da welet ar re glanv ; rannan rê aluzennou gant ar beorien ; klask a rê lojeiz d’an dremenidi ; hadan rê komzou Doue dre mac’h ee. Sant Ignas, o welet pegen troët oa war an oberou a drugare, a gavas abeg ennan abalamour ma n’ee ket da veleg, hag a lavare e oa henvel ouz ar c’hloc’h a c’halv ar bobl d’an iliz hag a chom e-unan er-mêz ; evit senti ouz e govezour, e resevas ar velegiach da c’houec’h vla ha tregont, hag en doare-ze, e kavas c’hoaz muioc’h a dro d’ober vad.\nDa brosez e ganonizasion, ar c’hardinal Crescenzio a douas e teue alïes, zoken a greiz e bedennou, e-touez ar\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/390&oldid=140656 »


Tu-enepc'houzañv - Wikipedia\nEr yezhoniezh e vez implijet an termen tu -enepc'houzañv (saoz.: "antipassive voice") evit komz eus un tu yezhadurel a dalvez da diverkañ renadenn ur verb tranzitivel.\nDigresket e vez neuze fiz ur verb tranzitivel (-1) dres evel ma c'hell ober an tu-gouzañv pa vez diverket ar graer/adstagadenn yezhadurel diret.\nKalz raloc'h eo an tu-enepc'houzanv evit an tu-gouzañv, avat, implijet dreist-holl gant yezhoù hengounel Aostralia hag Amerika, met ivez gant un nebeud yezhoù all.\nImplijet e vez an tu-enepc'houzañv er yezhoù ergativel-absolutivel hag en degouezh-mañ ar fd ma vez diverket ur renadenn a laka troad ar rener da gemmañ eus an troad ergativel o tont da vezañ absolutikel.\nKavet e vez ivez en un nebeud yezhoù nominativel-akuzativel ma vez displeget ar verb koulz evit ar rener hag evit ar renadenn (yezhoù liesgourel), ha neuze e vez savet an tu-enepc'houzañv peurliesañ dre diverkañ ar c'henger a dalvez da verkañ ar renadenn, evel da skouer e masaieg ha komantcheg.\nImplijet e vez an tu-enepc'houzañv ivez gant un nebeudig yezhoù eeun-kontrol.\nRal a wezh e vez implijet an tu-enepc'houzañv gant ar yezhoù aktivel-stativel ha gant ar yezhoù nominativel-akuzativel implijet gante un displegadurel verbal a glota gant ar rener nemetken (displegadure unblas).\nAlies e talvez an tu-enepc'houzañv da degas titour o tennañ d'an arvez yezhadurel pe d'an doare (yezhoniezh) doare yezhadurel]], o lakaat ur [frazenn]] da vezañ amstrizh, hag all.\nAlies e talvez frammadur kevreadurezhel an tu-enepc'houzañv da lakaat arguzennoù resis da vezañ paoelloù kevreadurezhel un islavarenn stag pe ur frammadur heñvel all. E dyirbaleg, da skouer, e rank an arguzenn diverket bezañ en troad absolutivel pa stager an eil rannfrazenn ouzh eben.\nImplijet e vez an tu-enepc'houzañv gant an euskareg. Lakaet e vez ar graer/rener en troad absolutivel, met ne vez ket diverket ar renadenn absolutivel, ha neuze e vez merket koulz ar graer hag ar renadenn gant an hevelep troad, da skouer:\ntra boemus-LIES.-ABS. gwelet-STRIZH kaout-BREMAÑ-LIES-me (Me-ERG.)\n"Gwelet em eus traoù boemus"\ntra boemus-LIES.-ABS. gwelet-STRIZH-STAT. on / gwelet-STRIZH-AKT. on\n*"Gwelet e vezan traoù boemus"\n↑ Nichols, Johanna; Linguistic Diversity in Space and Time; pp. 154-158. ISBN 0226580571\nAdtapet diwar « https://br.wikipedia.org/w/index.php?title=Tu-enepc%27houzañv&oldid=1478786 »


(Adkaset eus Ar C'henwerzh tric'horniek)\nDre an hent-se e veze eskemmet sklaved eus Afrika ha produioù Amerika etrezek Europa. Un hent doare tric'horn damheñvel a oa dija, lesanvet volta do mar. Implijet e veze gant Portugaliz, a-raok beaj Kristol Goulm. Implijet e veze evit mont eus an Inizi Kanariez betek an Azores. Kristol Goulm en doa astennet an hent evit reiñ an tu da Europiz da dizhout Amerika.\n2 Ar sklaverezh\n4 Tro-dro d'ar C'henwerzh tric'horniek\n5 Er sevenadur\n5.1 Diell filmoù\nBigi a loc'he eus porzhioù Europa (Naoned, Bourdel, Bristol, Liverpool, Londrez da skouer) da vont war-zu Afrika. Eno e veze eskemmet bitrakoù, gwiadoù, armoù hag alkool en eskemm ouzh sklaved. Ar sklaved a veze kaset etrezek Amerika evit labourat er parkeier dreist-holl. Ur wech gwerzhet ar sklaved evel chatal e veze prenet danvez evel kotoñs, butun ha sukr.\n3 Gwerzhañ ar sklaved en Amerika ha distreiñ da Europa gant madoù da werzhañ en ur priz uhel.\nLiverpool zo bet lakaet evel porzh brasañ ar c'henwerzh tric'horniek, a-fet sklaved, a vloaz da vloaz betek nebeut amzer 'zo pa'z eo bet lakaet anat ne oa ket met hini Rio de Janeiro.\nAr sklaverezh[kemmañ | kemmañ ar vammenn]\nPell eus ar skeudenn poblek, tapout sklaved a oa afer an Afrikaned pe an Arabed hepken, hervez ar skrivagner ha kazetenner amerikan Daniel Pratt Mannix (1911-1997) n'eus bet nemet 2% eus ar sklaved bet skrapet gant marc'hadourien wenn.\nAl lançados, tud hanter Afrikaned-hanter Portugaliz a oa ul liamm etre ar werzherien sklaved afrikan hag ar re wenn.\nHervez studioù gant Skol-veur Emory University ha gant Henry Louis Gates Jr., e vije e-tro 12,5 milion a sklaved a oa bet kaset eus Afrika etrezek an trevadennoù e Norzh ha Su Amerika. El lec'hienn internet Voyages: The Trans-Atlantic Slave Trade Database e vez kavet titouroù a-zivout ar beajoù sklaved o loc'hañ diouzh Afrika. Diskouez a ra e oa Portugal, Rouantelezh-Unanet, Bro-C'hall, ha Spagn ar broioù o devoa gwerzhet ar muiañ a sklaved.\nBigi dezougen sklaved hervez ar vro\nBrazil portugalek 4,821,127 3,804 9,402 1,033 27,702 1,174 130 4,864,372\nAntilhez gall 2,562 90,984 1,003,905 725 12,736 6,242 3,062 1,120,216\nAmerikaoù spagnol 195,482 103,009 92,944 808,851 24,197 54,901 13,527 1,292,911\nAmerikaoù izelvroek 500 32,446 5,189 0 392,022 9,574 4,998 444,729\nStadoù-Unanet amerika 382 264,910 8,877 1,851 1,212 110,532 983 388,747\nInizi Gwerc'h Danat 0 25,594 7,782 277 5,161 2,799 67,385 108,998\nN'eo ket erruet 748,452 526,121 216,439 176,601 79,096 52,673 19,304 1,818,686\nE program skol ar c'hlasoù pevare klas e vez roet an tu d'ar skolajidi vreton da studiañ ar C'henwerzh tric'horniek .\nE-pad pell ez eo chomet mut an istorourien war plas an Afrikaned hag an Arabed er C'henwerzh tric'horniek, abeg da zizemglevioù istorourien ez eo c'hoazh.\nLod tud a orin eus Afrika a c'houlenn ur sammad arc'hant evit ar gwall dorfedoù graet dezho hervezo gant ar C'henwerzh tric'horniek. Dre al lezenn degaset gant Christiane Taubira Delannon e vefe rediet ar broioù o defe bet gounezet arc'hant da baeañ met n'eo ket sklaer piv a baefe nag evit piv, na penaos.\nAmistad gant Steven Spielberg, 25 a viz C'hwevrer 1998, 2 eur 28\nRoots: The Saga of an American Family gant Alex Haley, 12 a viz Gwengolo 1976\n↑ Slave Voyages, Trans-Atlantic Slave Trade - Estimates\nAdtapet diwar « https://br.wikipedia.org/w/index.php?title=Kenwerzh_tric%27horniek&oldid=1911910 »\nKemmoù diwezhañ degaset d'ar bajenn-mañ d'an 27 Gwe 2021, da 15:57.


Ngazidja e swahileg, Grande Comore e galleg, eo enezenn vrasañ Komorez.\nE-pad kantvedoù e oa rannet an enez e meur a sultanelezh, evel Bambao, Itsandra, Mitsamihuli, Bajini, Hambu, Washili, Hamahame, Mbude, Hamvu ha LaDombe.\nE 1886, sultan Bambao, Saidi Ali ibn Saidi Omar, a zeuas a-benn da unaniñ ar sultanelezhioù-se da vont d'ober stad Ngazidja. Er bloaz-se end-eeun e voe lakaet an enez dindan beli Bro-C'hall, hag e 1893 e voe kaset Saidi Ali d'an harlu. E 1911 e voe staget an enez da vat ouzh Bro-C'hall.\nE 1975 e voe savet stad Komorez gant inizi Ngazidja, Nzwani (Anjouan) ha [[Mwali] ]; enez Mahoré (Mayotte) a chomas e dalc'h Bro-C'hall. Er bloavezhioù 1990 e voe rannet ar stad, gant inizi Nzwani ha Mwali o tispartiañ diouzh Ngazidja. Ne chomas nemet an enez vrasañ e dalc'h ar stad kreiz. E 2002 avat e voe adunanet Ngazidja gant an inizi all, dindan ur vonreizh nevez. E 2008, adarre, he deus klasket Nzwani mont diouzh he zu, met adstaget eo bet ouzh ar peurrest eus ar stad gant an arme.\nAdtapet diwar « https://br.wikipedia.org/w/index.php?title=Ngazidja&oldid=1907878 »\nKemmoù diwezhañ degaset d'ar bajenn-mañ d'an 30 Gou 2021, da 09:51.


Wikipedia:Kumuniezh/An davarn/sizhunvezh 51 bloaz 2007 - Wikipedia\nWikipedia:Kumuniezh/An davarn/sizhunvezh 51 bloaz 2007\n1 17/12/2007 — 23/12/2007\n1.4 Diverkañ evezhiadennoù er bajenn gaozeal\n17/12/2007 — 23/12/2007\nskrivañ un dra bennak er c'hentañ sizhun hag hanter-kant eus 2007 | An davarn | sizhun a-raok — sizhun war-lerc'h\nMec'hiko[kemmañ ar vammenn]\nAr pennad Mec'hiko a zo prest evit bezañ anvet da bennad a-feson. Trugarez da votiñ amañ pe mod all da zisplegañ petra vank d'ar pennad evit ma vefe ur pennad a-feson. A galon, Benoni (Kaozeadenn) 19 Kzu 2007 da 15:57 (UTC)\n56 (+8) pennad a zo dirummad. Sellet amañ ouzh ar roll: Dibar:Pajennoù dirummad\n15 (-2) rummad a zo dirummad. Sellet amañ ouzh ar roll: Dibar:Rummadoù hep rummadoù\n5 (+1) pennad a zo dall, d.l.e. hep liamm diabarzh. Sellet amañ ouzh ar roll: Dibar:Pajennoù dall\n3159 (+25) pennad n'o deus ket liammoù davet ar yezhoù all. Sellet amañ ouzh ar roll: Dibar:Pajennoù hep liammoù etrewiki\nAet omp un tammig war-gil siwazh! Un dra bouezus eo lakaat rummadoù d'ar pennadoù ha d'ar rummadoù! Pouezus-tre eo ivez lakaat liammoù etrewiki d'ar pennadoù ha d'ar rummadoù. Ret eo d'an holl kenlabourat evit lakaat ar sifroù-se da zigreskiñ, evit ma vije aesoc'h implij hon wiki, evit ma vije hor wiki un ostilh gwelloc'h evit tapout gouiziegezh dre ar brezhoneg. Trugarez deoc'h. A galon, Benoni (Kaozeadenn) 21 Kzu 2007 da 12:54 (UTC)\nSklabez er rummadoù! rummad:Inizi Skos, rummad:Inizi Bro-Skos! Bro-Skos eo ar ger implijet ar muiañ, aesoc'h e vije ober gantañ atav. Bianchi-Bihan 23 Kzu 2007 da 08:54 (UTC)\nMe n'on ket a-enep. Ma ya ar muiañ niver war an tu se e c'hell ma robot adenvel an holl Skos-où e Bro-Skos (evit ar rummadoù). Evit ar mare 'm eus skarzhet dija ar rummadoù doubl. Benoni (Kaozeadenn) 23 Kzu 2007 da 13:02 (UTC)\nN'eus nemet ober kemend-all e pep lec'h. Bianchi-Bihan 24 Kzu 2007 da 13:49 (UTC)\nGraet dre ma n'eus savet den ebet a-enep. Benoni (Kaozeadenn) 29 Kzu 2007 da 14:09 (UTC)\nDiverkañ evezhiadennoù er bajenn gaozeal[kemmañ ar vammenn]\nKement-mañ zo difennet d'ar verourien er wikipediaoù all: http://br.wikipedia.org/w/index.php?title=Kaozeadenn_Rummad%3ASent_katolik_hag_ortodoksel&diff=272911&oldid=272087. Daoust hag aotreet eo amañ, ha gant peseurt reolenn? Bianchi-Bihan 27 Kzu 2007 da 17:50 (UTC)\nKement-mañ a zo difennet groñs d'an holl implijerien war an holl wikipediaoù: . E kredfe an aotroù Bianchi-Bihan difenn seurt obererezh mezhus (treuzfurmiñ komzoù un implijer evit lakaat brud fall war un implijer all) a zo trist. E klaskfe sevel reuz a-ziwar-se a zo spontus!!! Daoust hag an ip dianv-se a vefe Bianchi-Bihan? Benoni (Kaozeadenn) 27 Kzu 2007 da 17:58 (UTC)\nTagadennoù ad hominem ordinal ha hep prouenn. Tamall hep gouzout eta.\nNe welan ket petra zo difennet, marteze e vi gouest da zisplegañ. Met gwelout a ran mat-tre petra a zisplij. Ne oa ket diaes respont d'un evezhiadenn hag a oa faos d'am soñj ouzhpenn, kentoc'h eget kuzhat.\nMe ne lakafen ket fazi un den dizanv (en un tamall ken dister) da obererezh mezhus. Pe neuze penaos e vo anvet pezh emaout o paouez ober el linennoù uheloc'h? Bianchi-Bihan 27 Kzu 2007 da 18:34 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_51_bloaz_2007&oldid=274360 »\nKemmoù diwezhañ degaset d'ar bajenn-mañ d'an 29 Kzu 2007, da 14:09.


Stumm eus an 17 Gou 2010 da 14:18\nStumm eus an 15 Mez 2010 da 14:54 (kemmañ)\nRubinbot (kaozeal | degasadennoù)\nD (Robot kemmet: be-x-old:Тыбэрыюс)\nStumm eus an 17 Gou 2010 da 14:18 (kemmañ) (dizober)\n== A-raok mont da impalaer ==\nMab e oa Tiber da [[Tiberius Claudius Nero]] ha da [[Livia]]. Dimeziñ a reas Aogust gant Livia e [[38 kt JK|- 38]] hag e renas Tiber ha e vreur [[Drusus]] buhez an dudjentil a renk uhel e servij ar riez roman. Koñsul e 29 kt JK- 29 eez yeaseas da [[prokoñsul|brokoñsul]] da-c'houde, da lavaret eo gouarnour proviñs. Pa oa gouarnour en [[proviñs roman Azia|Azia minor]] e adlakaas e 20 kt JK- 20 [[Tigran]] war e dron e [[Armenia]].
\n== An impalaer fur ha pell ==\nE [] e voe anvet Tiber da impalaer, met ne brize ket ar vuhez foran. Aon en doa rak an [[irienn]]où ken e oe gwelloc'h dezhañ chom gant nebeud a dud en ul lec'h distro. Doganet e oa gant e wreg Julia ouzhpenn.
\nKoulskoude e talc'has Tiber da gempenn aozadur melestradurel an impalaeriezh ha da wellaat an [[arc'hanterezh]] hag ar [[justis]]. Deuet da vezañ [[paranoia|paranoiek]] e klaskas bevañ pell diouzh al lez impalaerel ha eez yeaseas da chom ur ur [[palez]] savet a-ratozh en Enez [[Capri]] e-tal aod [[Kampania]]. Ren a ree an impalaeriezh dre jubennouriezh [[Sejan]], ur seurt ministr kentañ.
\nMuntret e oa e [] e [[Misen]], [[porzh (evit listri)|porzh]] bras ar [[morlu]] roman e-kichen [[Naplez]], lakaet da vezañ mouget hervez lod gant [[soudard]]ed Makro, prefed ar [[pretordi]].\nAdtapet diwar « https://br.wikipedia.org/wiki/Dibar:MobileDiff/770435 »